text:
دالکی
باسلام خدمت شما مدیر این وبلاگ لحظات خوشی رابرای شما ارزومند است به امید موفقیت شما عزیزان
حیدربابا ، گوْن دالووى داغلاسین ! حیدربابا ،* سنوْن اوْزوْن آغ اوْلسون ! حیدربابا ، یوْلوم سنَّن کج اوْلدى حیدربابا ، ایگیت اَمَک ایتیرمز حیدربابا ، میراژدر سَسلننده
کوْل دیبینَّن دوْشان قالخوب ، قاچاندا
باخچالارون چیچکلنوْب ، آچاندا
بیزدن ده بیر موْمکوْن اوْلسا یاد ائله
آچیلمیان اوْرکلرى شاد ائله
بایرام یئلى چارداخلارى ییخاندا
نوْروز گوْلى ، قارچیچکى ، چیخاندا
آغ بولوتلار کؤینکلرین سیخاندا
بیزدن ده بیر یاد ائلییه ن ساغ اوْلسون
دردلریمیز قوْى دیّکلسین ، داغ اوْلسون
اوْزوْن گوْلسوْن ، بولاخلارون آغلاسین !
اوشاخلارون بیر دسته گوْل باغلاسین !
یئل گلنده ، وئر گتیرسین بویانا
بلکه منیم یاتمیش بختیم اوْیانا
دؤرت بیر یانون بولاغ اوْلسون باغ اوْلسون !
بیزدن سوْرا سنوْن باشون ساغ اوْلسون !
دوْنیا قضوْ-قدر ، اؤلوْم-ایتیمدى
دوْنیا بوْیى اوْغولسوزدى ، یئتیمدى
عؤمروْم کئچدى ، گلممه دیم ، گئج اوْلدى
هئچ بیلمه دیم گؤزللروْن نئج اوْلدى
بیلمزیدیم دؤنگه لر وار ،* دؤنوْم وار
ایتگین لیک وار ، آیریلیق وار ، اوْلوْم وار
عؤموْر کئچر ، افسوس بَرَه بیتیرمز
نامرد اوْلان عؤمرى باشا یئتیرمز
بیزد ، واللاه ، اونوتماریق سیزلرى
گؤرنمسک حلال ائدوْن بیزلرى
کَند ایچینه سسدن – کوْیدن دوْشنده
عاشیق رستم سازین دیللندیرنده
یادوندادى نه هؤلَسَک قاچاردیم
قوشلار تکین قاناد آچیب اوچاردی
حیدربابا ، گوْن دالووى داغلاسین !
حیدربابا ،* سنوْن اوْزوْن آغ اوْلسون !
حیدربابا ، یوْلوم سنَّن کج اوْلدى
حیدربابا ، ایگیت اَمَک ایتیرمز
حیدربابا ، میراژدر سَسلننده


c: text/html

text:
قمری دربندی دن بیر نوحه
ای دل گؤز آچ اویان کئچیب عؤمر جوان هانی
بئل باغلاما جهانه وفای جهان هانی
هر قرنده دولار، بوشالار، کاروان کئچر
بو کاروانسرایه گلن کاروان هانی
بئش گون قالیب تمام دل آزرده گئتدیلر
بیر باخگیلان او قافله لردن نیشان هانی
چوخ گولشنی خراب ائله دی صرصر خزان
بولبول هانی او گوللر هانی گول ستان هانی
چوخ سرو باش چکیب فلکه باغ عؤمرده
اول باغ عؤور نولدی ، اوسرو روان هانی
توپراق دولوب او باشلارا، اگمزدی چرخه باش
اعضا هانی ، جسدهانی، جیسمیله جان هانی
چوخ نازنین لری چکیب آغوشه مارومور
توپراق ایچینده اونلاری یاده سالان هانی
نولدو زمانه ایچره اولوالعزم انبیا
فیکر ائیله گؤر تمام ملوک کیان هانی
هئچ قویمویوبدی بیرداشی داش اوسته بو فلک
ویرانه اولمویان دئ گؤروم خانمان هانی
چوخ ائولری داغیتدی بو دوران روزگار
آل عبا کیمی قاپیسی باغلانان هانی
چوخ تویلاری جهاندا فلک یاسه دؤنده ریب
قاسم تک اللرینه حنا قان یاخان هانی
چوخ نوعروسی چرخ ائیله ییبدی قرا دوداق
اما دوداغی قان ایله الوان اولان هانی
دامادیلر زمانه ده چوخ نامراد اولوب
اعضاسی خنجرایله سوسوز دوغرانان هانی
داماد کربلاتک الی ده یمه ییب اله
چؤللرده نعشی اوچ گئجه عریان قالان هانی
آل علی مصیبتینی نظمه چکمه یه
هئچ ذی نفسده طاقت شرح و بیان هانی
تاحشر اولونجا هر ائشیده ن ناله سین دئیر
بزم عزاده «قمری» شیرین زبان هانی
برچسبها: قمری, قمری دربندی, نوحه شعری

robotstxt: allowed

filter: keep


text:
اولو تانری نین آدی ایله
یاساق سوزجوک یوخسا شعرسل دئوریم
بو کیتابچا بوتونلوگونده یاخشی، ماراقلی بیر اثردیر.اونون مثبت فاکتلاری واردیر و اوخوجو
اوچون دیره لی قونولاری اوزونده یئرلشدیریر.
آنجاق بیر سورونو گؤزدن قیراقدا توتمامالیییق اودا کیتابدا گئدن دیلین اوسلوب سوزاولدوغوندان
عبارتدیر.
مثلا آشاغیداکی گؤستردیگیمیز کیمی بعضی سؤزلرایکی شکیللی یازییا آلینمیشدیر
کیتابچانین ایلک قابیغیی اؤزره یازیلان آددان توتوب سون قابیغی اؤزره نارین الفباسی ایله
سطیرلرجن یازی یانلیشلیغی گؤزه چارپیر.ایلک قابیق اؤزره یاساق سؤزجؤک یازیلیدیغی حالدا،
ایکینجی،اؤچؤنجؤ و دؤردؤنجؤ صفحه لرده بو آد سؤجؤک
یازیلمیشدی . اوندان باشقا کیتابچادا ایشلنن سؤزلر چوخ ایکی شکیللی یازیلمیشدلار.
عرب اوسلوبو تنوینلر جورباجور یازیلمیشلار .مطلقا
ص48،بعضاص49-26،خصوصاص9،رغماص6،وداییمن ص50 پ
2 س 4 ورغما 6صفحه ده یازیلدیقدا آیری صفحه ده رغمن شکیلده یازیلمیشدلار.بوسایاق
یانلیشلیقلاری سیرلاریارساق کیتابچانین هر صحفه سینده دایانمالی ییق. هردن بیر
کاغییذ کاغذ اوخویوجو - اوخوجو یئرینه،اوخویونو-اوخوجونو یئرینه ،آراشتیردیغمیز-
آراشدیردیغمیز یئرینه،اؤزلمه سینیدن اؤزلمه سیندن یئرینه و...زندان دان یئرینه- زندان دادا
ص37 ایشله نیبلر.
55 ینجی صفحه ده اؤچؤنجؤ پاراگرافین ایکنجی سطرینده داحی
ایشلدیکده همین صفحه نین سون پاراگرافین
بیرنجی سطرینده داهی دوز شکیل ده یازییا آلینیبدیرو... کیتابچانین دیلی
چوخ تؤرکییه دن فایدالانمیشدیروبیرچوخ آلینمایان سؤزلر آذربایجان دیلینه گلمیشدیراوجمله دن
یانی=یاناشی،اؤته یاندان=آیری یاندان ،ایشلو=ایشلنن یئرینه و... آیدین آرازین شعرینده همشه
اولدوغو کیمی یالنیز لیق(تنهایی) آنلامیندا یانلیش اولدوغون یازیچی دقت دن اوزاقدا توتموشدور
یالقیزلیق یئرینه یالنیزلیق ایشلدن شاعیر لر آز دئییل دیر.آنجاق دیل بئله شوغلوقلاری گؤتؤرمز.
کیتابچانین22ینجی صفحه سینده بیرینجی پراگرافین بئشینجی سطرین اولینده هویتی
سؤزؤیالنیشدیر، دؤزؤهویتینی یازیلمال ایدیر.اوللرده دئدیگیمیز کیمی کیتابچانین سون
قابیغی اؤزره عرب الفباسی ایله یازیلان
سؤزلرین یانلیشلاری سؤزلرین ایکی جور یازییا آلینماسین گؤستریر
مثلا رغمن ،کاغیذ کیمی سؤزلر یا بیر دؤنه لیک
فارس،عرب اوسلوبوندا یازیلمالیدیرلاریا تؤرک اوسلوبلو.
31ینجی صفحه نین اؤچؤنؤ پاراگرافی نین اؤچؤنجؤ سطرینده دئییل=چوخ انایین (نامناسب)شکیل
ده یازیلمیشدی
سطرین سونوندا (د) حرفی واوبیری سطرین اولینده ییل هئجاسی یازیلمیشدیر.
اوللرده خاطیرلاتدیغیمیز کیمی اگر بو کیتابچانی دؤزباشلی نقد ائله یک هربیر صفحه سینده
آزیندان بیر صفحه لیک یازماق اولار آنجاق بیز یازیچی یا چاغداش یازارلارین اثرلرین
بئلنچیلیک ده اولموش اولسا تانیتدیرماغیندان آرتیق قدردانلیغیمیزی بیلدیریب اونا یئنی اوغورلار آرزیلاییرق.
آذربایجان دیلی هئچ بیر دیلدن نحوی-صرفی اؤلگؤ گؤتؤرن بیردیل دئییل واونون ازؤنه گؤره
اؤزل قورولوش قانونویازی قایدالاری ،فنوتیکا اؤلچؤلری اولدوغونا گؤره بو دیلین اؤزگه
دیللردن آلینما سؤزلری یازدیقدا اؤز یازی قایدالارین اساس گؤتؤرمه لیک .
سیزه بوندان آرتیقراق یئنی یئنی اوغورلار آرزیلاییرام
حؤرمتله علی هارای


text:
الله این ادینن
چهارشنبه گونی آذرین 1 تهرانی کشورین شمال غرب دکی
استانارینین بیرینه گدوک کی تاسوعانی اوردا اولای.ب استاندا سید الشهدا و اونون
یارارین عذاداریسی سنتی یولارنان و چوخ دردلی اولیی
تهران.کرج.قزوین.زنجان ومه لی
و آز یاغیشلی اولان داغلارین اراسین کچنن سورا یتیشتوگ اردبیل شهرینه.
1- شهرین اولینده میزبانمیز
بیزیم ایستقبالمزا گلمیشدیلر. بیر گجه نی اوردا قالدوخ و بی باش ورماغا گورا مه لی
تپه لرین آراسینده گرمیه یتیشدوگ و اورداندا مقصدمیزه کی مغانین اورتاسنین (گرمی)
بی کندینه (چلک) یتیشدوگ.
اولده میزبانمزین بویوگنین
اوینه گدوگ.چوخ صفالی. ایستیلی.خانواده لری واریدی.اول گجه اورداکیلرین چوخی و
سورا گوردیکلرمیزین چوخینین قیافسی شوخلوغنان ددیمکی ترکیدی چونکی هامیسی کربلایی
عسانیین داماداری واوغلاناریدی.
* کربلا یی عیسی چوخ صفالیدی
کربلایی عیسی اوزی اهل بیتین نوحه خانارین بیریدی کی نچه ایلل
عزاداری مراسیملرین دولاندران و کربلانن شهدالارین شبهین ایجرا الیننردنیمیش کی
ایندیده ب یوخاری سیننده گینده عاشورا
گونینده بی لحظه قاراری یوخیدی و مراسیمی دولاندریدی .اللر و فامیللر هر منطقدن
گلمیشدیلر و مراسیمده واریدیلر.منیم سینوسلاریمین سویوغا اولان حساسیت گورا الیه
بیلمدیم زنجیرورمای مراسیمینده شیرکت الیم ولی عاشورانین مراسیمینده شیرکت
الدیمالبته مراسیمین
واقتی چوخ اولمایا گورا
اخرلاری بیرآز خلاصه اولدی
من بدنه دعوت اولونمیش
عنوانینده و قوناغ عنوانینده او منطقیه گدمیشدیم اوناگورا مردم تانیمگ گوزینن
دوروریمه باخمیدیم.با اینکی ب تانیشدغمز تزه ایدی و بی طرفدنده قوحه زننر و کیشیلر
کی قدیمکی رسملری دیننریدیلر آذری دیلنن دانیشیدیلر کی دوشونمیی منه
چتینیدی..کچی..........
ب کنده چوخ شیلر گوردوم کی منه
چالیبیدی و ایستمیم دای اولاری دییم.مثلا اولرین شهرکیمی تیکیلمیی.
یا مال حیوانی سنتی ولی تمیز
ساخلامای کی اگر بخت منن اولسا بیگون اولارا اختیصاص ورجیم چون منه چوخ جالیبیدی و یازدیکیم دانش بومیده منه
اونو ارائه ورمینه کمک الیجک.
ددیکلریمنن هدف شله مراسمین
دمیدی
کی بلاری دمیدن قاباغ نچدنه
نکته ی ایشاره الیم
1-شبه مراسیمی سنتی و محلی
دیلنندی
2-گوجه و جوان مردم مراسیمده
شیرکت الیلر
3-نذریلری دعوت شیکلینده اولی
و اولارا احسان دیلر
4-مردم حضرت ابوالفضل(ع) خاص
علاقلری وار
5-نوحه خوانار اورکدن اوخییلر و مردمدا اورکدن اغلیلر
بلاخره بیزکی قراریدی تاسوعانی
گلک اردبیله دای الارین بیرینن اسرار المیینه کی احسانارینه یتیشممیشدیک وقالودوک
و قرار اولدی عاشورانی اوردا قالاغ.
هوا اوردا چوخ سویوخیدی( البته
چون بیز عادت الممیشدوگ بیزه چوخ چتینیدی)
عزادارخ کوتاردی و شبه باشدندی
اول وحلهخر بن یزیدین یول
باغلامایینن باشدندی.اول ساواشمینن اغلامای سسی هر یردن قالخدی
شبهین آلاهی قسمتلری مثلا حرین
پشمانامایی.اونون شهادتی.امان نامنین جرمایی حضرت ابالفضلین الینن.یارلارین شهادتی
مخصوصا حضرت علی اکبر(ع).قاسم بن حسن(ع)و..... حضرته عباسین شهادتی و اخردادا امام حسین(ع) شهادتی وخیمه لرین یاندرمایی و
..... دالبادالا ایجرا اولیدی البیلکی صحرای کربلاداسن و باخیسن.
نوحه اوخینین سسی کی امام
حسینین یرینه اوخییدی چوخ یاندرمالیدی.دوزدی آذری دیلیننیدی ولی چون من فاباغدان ب
مرحللری چوخ گورمیشدیم و صحنه لری باشه دوشیدیم. گوزل ایحرا الیدیلر.
من چوخ نکته لر ب شبهده
گوردوم.بیری بییدی کی چوخ اوخشیدی واقعیته
الاهی نکتنین بیری مردمن
علاقسیدی.او زامانار کی هر کربلانن شهیدلری خداحافدیک الیدیلر یا رجز اوخییدیلر من
باخیدیم شمرین نقشن اوینینین قیافسینه گوریم اغلی اودا.آلاهی ب نکته بکی حضرته
الوالفضلین نقشین اوزون بی ادم اوینیدی.الاهی بی نکته کی مردمن اعتیقادینه ربطی
وار بدیکی شهدای کربلانن گیرمینه مردوم قاچیدیلر پارچه پاراسین اولارن بدنینه تبرک
الیدیلر.حضرت ابوالفضلین شهادت لحظه سی اوقدر واقعی اولدی کی من ایاغلارن میدانن وسطینه گدیم. او اقا بلی اوسته یاتمیشدی
و انون بدنین پل توتمیشدی.شاید دوز اولمیه منیم ب سوزوم ولی منیم اوقدر جوده
اولدوم کی طاقتیم کوتاردی و مردمن یوخونغی و آغلامایلاری باعیث اولدیکی من
پاپاغیمی باشیمنن گوتورم و باشیمه تورپاغ توکم.
مراسم کوتاردی ولی من عمرمده ب
گوزلخدا مراسم گورممیشدیم.آرواد.کیشی.گوجه.جاوان. و حتی باباجه اوشاغلار اغلیدیلر
و منیم قلمیم عاجیزدی دمکدن.
مراسیمنن سورا بیز عمر سعدین
گوناغیدوی. عمرسعد( آقای رضا سعیدی) کربلایی عیسنین دورد اوغلینن بیریدی کی اوزی.
قارداشلری. عمی اوشاغلاری و کندین آلاهی ادملاری کی نسل به نسل ایندینکیمی مراسیمی
همراهلغ الییبلر و ایندیده کربلایی عیسی اغلار گوزلرنن ادامه وری.
مردومنان شفاهی سوریشیدیم کی
مراسیمنن راضیدیلر .چوخ خوشال اولیدیلر و دعا الیدیلر کی امام حسین قبول السین و
دیدیلر: الله قبول السین............
و بیز اوریی دولی غمنن او
باصفالی مردمنان.یانغ خیمه لردن خدافیظدخ الدوک و اردبیله گدوک.اربیلده کی
غوغاییدی و....
آلاهی بی فرصتینکیمی و آلاهی
بی سوزینکیمی
یا حسیــــــــــــــــــــــــــــــــــــــــــــــــــــــــــــن(ع)


text:
دونیا آنادیلی گونو ایله باغلی اورتاق بیلدیری
آذربایجان تورکجه سی رسمی دوولت دیلی اولمالی دیر.
۲۱ فئورال دونیا آنادیلی گونو ، دیللری یوخ اولما تهلوکهسی ایله قارشی قارشیدا اولان میللتلر اوچون سئچیلمیشدیر. 1999 ایلدن اعتیبارا بيرلشميش میللتلر تشكيلاتینین آلدیغی قرار اوزره ۲۱ فئورال دونیا آنادیلی گونو آدلانمیش و بوتون اؤلکهلرده بایرام کیمی قئید اولونور و نه یازیق کی، بونونلا بئله آنادیلی بایرامینا جان و دیلدن قاتیلان میللتیمیز هله ده دیل حاقلارینا مالیک اولمامیش، هله ده تاپداقلار آلتیندا ازیلمکدهدیر.
بیر میللتین وارلیقی توپراق، تاریخ و هر بیر وارلیقدان اونجه اونون دیلی حئساب اولونور. اونون اوچون ده استعمار بیر میللتی اوز مستعمره سینه چئویرمک اوچون ایلک اونون دیلینی الیندن آلماقا چالیشیر و آذربایجان میللی حرکتینین موباریزهسینین مرکزینده دیلیمیزین یاساق اولماسی یاتماقدادیر. اونا گؤره ده 21 فئورال گونونده آذربایجان میللی حرکتی فعاللاری بوگونو آذربایجانین هر طرفینده چئشیدلی شکیللرده قوتلاماقلاری لازیمدیر و اؤز دیلیمیزه صاحب چیخاراق و تورک دیلینده مدرسه شعاری ایله هر یئرده بو گونو عزیزله مه لییک..
دونیا آنادیلی گونو عرفهسینده بو بایرامی، دیل حاقلاریندان یوخسون قالان بوتون اینسانلارا، خصوصیله ده آذربایجان تورک میللتینه تبریک ائدیب، هامینی اؤلکهده دیل قاداغاسی علئیهینه اعتیراض سسلرینی اوجالتماغا و بو یاساقلارین آرادان قالدیریلماسیندا باشلانان حرکتلره یاردیمجی اولماغا چاغیریریق.
دؤلت اورقانلاري بیلرکدن، آذربایجان تورکلرینی سسسیزجه اریدیب، ایتیرمگه چالیشیر.ایران اسلام جمهوریتی رئژیمی نین اؤلکه ده فارس اولمایان میللت لرین دیللرینه قویدوغو قانونسوز قاداغانی محکوم ائدیب، بو سیاستی غئیری اینسانی و غئیری مدنی اولدوغوندان قیناییب، ایراندا تورک نوفوسونون سایی سینا اساسلاناراق، آذربایجان تورکجه سینین رسمی دوولت دیلی اولماسینی ایسته ییریک.
گوج، بیرلیکده دیر...
آذربایجان اویرنجی حرکاتی- آذوح
گونئی آذربایجان دئموکرات پارتیاسی- گادپ
گونئی آذربایجان لیبرال دئموکرات پارتیاسی- گالدپ
گونئی آذربایجان میللی دئموکراتیک بیرلییی- بیرلیک
گونئی آذربایجان قورتولوش پارتیاسی- گاقپ
18-02-2013


text:
آذوح-ون بیرینجی اولوسلار آراسی گونئی آذربایجان تورکلری فوروموندا چیخیش متنی
توپلومسال حرکتلر، چوخ ساییدا کیشینین قاتیلدیغی گئنیش اؤلچکلی و سورکلی اولان اورتاق داورانیشلاری ایفاده ائدر. بیرئیلرین بلیرلی بیر آماجی ایچین بیر آرایا گلمهلری و اورتاقلاشا ائتکینلیکلرده بولونمالاری توپلومسال حرکتلرین باشلانقیج نوقتاسیدیر. کولئکتیو داورانیش، ائگئمن کولتورون نورم و دیرلرینی زورلایان چوخ ساییدا کیشینین قاتیلدیغی کؤنوللو و اؤزلویوندن اولوشان ائیلملردیر.
اؤیرنجی هرکتلری؛ بوتون سوسیال حرکتلر ایچریسینده سون یوز ایلده اؤزونه اؤزگور شرت و اؤزللیکلری اولان بیر سوسیال گروبون ائگمن گروبا قارشی موخالیفتینی تانیملاماق ایچین قوللانیلماقدادیر. سون یوز ایلده توپلوملاری دریندن ائتکیلهین کولتورل و سیاسال دییشمهلرده اؤیرنجیلرین اوینادیغی رول نهایت قدر ائتکیلی و اؤنملیدیر.
گونئی آذربایجان اؤیرنجی حرکتی بیر یاندان کولتورل فالیتینی دوام ائتدیره رک، دیگر یاندان دا حرکتین سیاسیلشمهسینه زمین یارادیر. گونئی آزربایجان اؤیرنجی حرکتی ایراندا یؤنتیم طرفیندن آذربایجان تورکهلرینه اولونان تحقیر و ایهانتلره جدی شکیلده اعتیراض ائتمیشدیر. ایرانین رسمی کانالی طرفیندن یاپیلان بیر آنکتده آذربایجان تورکلرینی تحقیر ائتمهلری گونئی آذربایجان اؤیرنجیلری طرفیندن 1995 دا او زامانا قدر گورونمه ین بویوک میتینگلره ندن اولوب، آذربایجان اویرنجی گونونو میللی حرکته ایتحاف ائتدیردی.
مای قیامی ماهیت اعتباری ایله گونئی آذربایجان میللی حرکتی و اؤیرنجی هرکتینده بیر دؤنوم نوقتاسیدیر. 12 ماییس 2006 ایران دئولتینین رسمی خبر آژانسی اولان ایران قازئتهسینده تورکلری هامام بوجه یینه بنزتن کاریکاتوردا "بیزی بؤجکلشدیرممهلری ایچین نه ائتملیگیز" یازی سی آذربایجان تورکلرینی دئولتین رسمی کانالی طرفیندن نظیری گورونمه ین ایهانته معروض ائتدی.
دوزنلنن میتنگلر و پروتئستولار قیسا زاماندا توم آزربایجان شهرلرینه یایینلاندی. مای قیامینین ایلک ییغیجیملاری اؤیرنجیلر طرفیندن باشلاتیلدی. گونئی آذربایجان اؤیرنجی حرکتی بو میتینگلرین گئرچکلشمهسینده باشات رول اوینادی. گونئی آذربایجان اؤیرنجی حرکتی میللی حرکتی دییل بلکی گونئی آذربایجان توپلومونو بو میتینگلره سفربر ائددی.
گونئی آذربایجان اؤیرنجی حرکتینی باشقا اؤیرنجی حرکتلردن آییران، میللی سؤیلملره دایانان چئشیتلی یؤنتملرله آسیمیله اولونموش بیر میللتین میللی کیملیک اوغروندا موجادهله وئرن آزربایجانچیلیک، تورکچولوک و چاغداشلیق روحونو بیرلشدیریب داشیماسیدیر. گونئی آذربایجان اؤیرنجی حرکتی بیر یاندان میللی سؤیلملرین توپلوم ایچینده اومومیلشمهسینه چالیشیر، دیگر یاندان میللی سؤیلملره دایاناراق فارس مرکزلی اؤیرنجی حرکتیندن باغیمسیز حرکت ائدیر.
گونئی آذربایجان اؤیرنجی حرکاتی نین دینامیک یاپیسی و میللی حرکت ایچینده کی قونومو اعتباری ایله، 3 اونملی وارلیقا توخونمالییق:
1- آنا دیلی:
1999 ایلدن اعتیبارا بيرلشميش میللتلر تشكيلاتینین آلدیغی قرار اوزره ۲۱ فئورال دونیا آنادیلی گونو آدلانمیش و بوتون اؤلکهلرده بایرام کیمی قئید اولونور و نه یازیق کی، بونونلا بئله آنادیل بایرامینا جان و دیلدن قاتیلان میللتیمیز هله ده دیل حاقلارینا مالیک اولمامیش، هله ده تاپداقلار آلتیندا ازیلمکدهدیر.
ایران آنایاساسینین 15 ماددهسی فارس اولمایان میللتلرین اؤز آنادیلینده اوخوماقی اؤن گؤرسه ده هئچ بیر زامان او مادده عملی اولماییبدیر. و نه تک دؤولت اورقانلاری بونون دوغرولتوسوندا هئچ بیر آتدیم آتمیر، حتی میللی درنکلر و شخصلرین کؤنوللو چابالارینا بئله انگل اولورلار. بئلهلیکه، دؤلت اورقانلاري بیلرکدن، آذربایجان تورکلرینی سسسیزجه اریدیب، ایتیرمگه چالیشیر.
بیر میللتین وارلیقی توپراق، تاریخ و هر بیر وارلیقدان اونجه اونون دیلی حئساب اولونور. اونون اوچون ده استعمار بیر میللتی اوز مستعمره سینه چئویرمک اوچون ایلک اونون دیلین الیندن آلماقا چالیشیر. آذربایجان میللی حرکتینین موباریزهسینین مرکزینده دیلیمیزین یاساق اولماسی یاتماقدادیر.
آذربایجان میللی حرکتی ان حساس گونلرینی یاشاماقدادیر. بؤلگهدکی دئییشیکلیکلر البته کی بیزیم حرکتی ده اؤز تأثیری آلتینا آلاجاقدیر. اؤز دیلیمیزه صاحب چیخاراق و تورک دیلینده مدرسه، اؤز دیلینده مدرسه، اولمالیدیر هر کسه، شعاری ایله وارلیقیمیزا صاحیب چیخمالیییق.
2- اورموگولو:
سون زامانلار آذربایجان میللی حرکتی نین گونده م قونوسو اورمو گؤلو و اونون قوروماغینی پروتستو ائدن آذربایجان میللتی دیر. کئچن نئچه ایلین ایچینده اورمو گؤلونون قوروماسی و قوروما سونوجو اوز وئرن توپلومسال و چئوره سل فاجعه نین ابعادی و گئنیشلیگینی هر کسه گؤسترمک اوچون محیط زیست فعاللارین یانیندا آذربایجان-ین هر دردینه مرهم آختاران میللی فعاللارلار دا همایش، سرگی و یازیلارلا چابا گؤسترمیشدیلر. میللی فعاللار درگیلر، سیته لر، اؤیرنجیسل گزیلر و میللی حرکتین باشقا تریبونلاردان فایدالانیب آذربایجان میللتی نین بو فاجعه ایله اوز-اوزه گلمک قورخوسونو قولاقلارا چاتدیرماغا چالیشدیلار. بو چابالار 89 و 90 ایللری نین طبیعت گونونده و هابئله شهریور آیی نین 3هفته سینده تبریز و اورمودا اولان اعتیراض حرکتلرینه سبب اولدو. یوزلرجه میللی فعال توتوقلانیب و حاقسیزجا جزالاندیریلدیلار. گونئی آذربایجان میللی حرکتینی ایزلیین هرکس بیلیر 1385 قیاملاری میللی حرکتین تاریخینده بیر زیروه دیر. بو قیاملاردان سونرا میللی حرکتین نه قدر پتانسیللی اولدوغو ثابیت اولوندو. البته اونلا بئله اینتیظارلار میللی حرکتدن چوخالدی. دئمک اولار ایران تحولاتینی ایزلیین دونیا گوجلری ده ایران-دا و گونئی آذربایجان-دا بؤیوک دگیشیم پتانسیلینه صاحیب اولان میللی حرکتیمیزین وارلیغین گؤرودولر. 85 دن سونرا آذربایجان میللی حرکتی قابیق سالدی و بو دگیشیم حرکتین تاکتیکلرینه ده یانسیدی. بعضن یئنی یؤنتملردن فایدالانماق چوخ ملموس اولمادیغی و آز اولدوغو اوچون دورغون آتمسفرده چوخ گؤزه گلمیردی. 88 سئچکیلرینده آذربایجان-ین سوکوت تاکتیکی ده بعضن میللی حرکتین گوجونو ایتیریب و گوجسوزلهشمهسی اولاراق تعبیر اولوردو و بو حرکتین ضعیفلهشمه شوبههسینی یارادیردی. بو ذهنیتین یارانماسیندا مرکزیتچی اپوزوسیونون بؤیوک رولو واریدی. آنجاق اورموگولو اعتیراضلاری میللی حرکتین داها دا گوجلو اولدوغونو گؤسترمکله برابر گونئی آذربایجان-ین مرکز گوجلریندن مستقل اولاراق تصمیم آلدیغی و آلدیغی تصمیملرین عملی ائلهمه گوجونه صاحیب اولدوغونو آیدینجا گؤستردی.
3- بیرلیک:
میللی حرکت ایچینده اولان انشقاقلار و بؤلونمهلر و میللتچیلرین آراسیندا یارانان آرالار سون ایللرین ان چوخ دانیشیلان قونولاریندان بیری ساییلیر. هامی بو فاصلهلرین آزالماسینی ایستهدیگی حالدا و بیرلشمه یه یؤنهلیک بیر سیرا چالیشمالارا رغمن تاسوفله پراتیک باشاری الده ائدیلمهمیشدیر. اورمو گؤلونون قوروماسینا اعتیراض اوچون چالیشمالاردا فرقلی دوشونجهلردن و چئشیدلی طیفلردن اولان میللی فعاللاریمیزی بیر یئرده و برابرلیکده گؤرمک چوخ سئویندیریجی ایدی. بلکه دئمک اولا سون اعتیراضلارین ان بؤیوک قازانجی همن بیرلیکده چالیشمالار دیر. یاخین کئچمیشده بیرلیکده چالیشمالار عمومن سیاسی فعالیتلر و هر طیفین منافعینی حفظ ائتمک آماجی ایله اولموشدور آنجاق بو دفعه تمام طیفلر هزینهلری عهدهلهنیب پایلاشماق هدفی ایله و داشی یئردن قالدیرماق اوچون وار گوجلرینی بیرلشتیرمک اوچون ایشبیرلیک ائلییردیلر. شخصلر، طیفلر، گروهلار و تشکیلاتلار بیر-بیرلرینه گووهنیب بیر-بیرنه آرخا دورماغی بیر داها تمرین ائلهدیلر.
1389 ایلینین سون گونلرینده تئهران-دا اولان تورک اؤیرنجیلرین وریندن گوج بیرلیکدهدیر عونوانلی بیلدیریده 1390 ایلینین میللی بیرلیک ایلی آدلانماسی اؤنریلمیشدیر. چوخ قیسا زاماندا اؤیرنجی حرکتینینن آدین داشییان، اؤیرنجی سیته سی و سونرا دا آذوح دستک بیلدیریلرینی یایدیلار. بونلاردان علاوه بیر نئچه بیلیمیوردون(آذربایجان، زنجان و اردبیل شهرلرینین اؤیرنجیلرینین) دستگی بو ایستگین تکجه تئهراندا اولان اؤیرنجیلر دئییل بلکه باشقا اؤیرنجیلرین وریندن ده وارلیغی و اولوملو قارشیلانماسینی گؤستردی.
بو بیلدیرینین زامانلاماسی چوخ دقت چکیجیدیر. میللی حرکتده اولان چئشیدلیلیک هر نه قدر بو حرکتین دئموکراتیک اولماسینین گؤسترگهسی اولسا دا، گلهجکده نئچه سسلی حرکتی وعده ائتسه ده و هر نه قدر میللی حرکتیمیزین پوزیتیو یؤنلریندن اولسا دا، بوگونوموزده بو چئشیدلیلیگی مودیریت ائدیب بیر یؤنده قوللانماغی باشارا بیلمهسک، حرکتین ضعیفلنمهسینه سبب اولا بیلر. سون ایللرده بو ضعف آرتیق گؤزه وورور، ائله بو ندنله بو چئشیدلیلیگی حفظ ائدرک اولوملو و داواملی بیر بیرلیک یاراتما آماجی ایله چالیشمالار اولموشدور؛ آمستردام و اوندان سونراکی اوتوروملار دا ائله بو چالیشمالاردان ساییلیر. بو چالیشمالار بیرلیک یاراتما آماجینا یؤنهلیک بیر آددیم ایرهلییه آتسا دا چئشیدلی ندنلره گؤره اؤز هدفینه تمامی ایله چاتا بیلمهدی.
اؤته یاندان اورتا دوغودا دئموکراتیک دئوریملرین آددیم-آددیم ایرهلیلهمهسی بو بؤلگهده اولان دئموکرات حرکتلره چکیجی اولوب اونلارا اؤرنک کیمی گؤرونور. اورتا دوغودا اولان دئموکراتیک دییشیکلیکلر و دئموکراسی اوغروندا قازانیلان اوغورلاردا، بیرلشمه گرَگی، آذربایجان میللی حرکتینین اؤیرنجی حرکتی طرفیندن چوخ دقتله ایزلنیلمیشدیر. بو دییشیکلیکلر، آذربایجان میللی حرکتینین ده بئلنچی بیر دییشیم گوجونه صاحیب اولما دوشونجهسینی یارادیب و بونا اولوملو، قاپساملی و اوزون سورهلی بیر بیرلیگین یارانیلما گرکلیگی حیس ائتدیرمیشدیر. اؤیرنجیلر بو بیلدیری واسطهسی ایله بو گرکلری بیر داها میللی حرکتین گوندمینه گتیریب و کئچن ایل ایچینده بیر آددیم بئله اولسا آتماغا چالیشمیشلاردیر.
میللی بیرلیک بیلدیریسینین سون بؤلومونده وورغولاندیغی کیمی اویغون بیرلیگین یارانماسی اوچون اؤنجهلیکده عملی شکیلده پلورالیزم و چئشیتلیلیگه اینانیب، سونرا ایسه دیالوقدان چکینمهمک شرطدیر. و ائله بو اَساسدا میللی حرکت اورتامیندا بیرلیک اطرافیندا گرَکن فیکری فضانین یاراندیغیندان سونرا، بیرلیگین ماهیتینی، نه شرایطده یارانا بیلهجهیینی و نئجه اولا بیلهجهیینی صمیمی و دئموکراتیک بیر دیالوق ایچریسینده بلیرلهمهیه یاردیم ائتمک اوچون "اولوسلاراراسی، گونئی آذربایجان تورکلئری 1. فورومو" کیمی اونملی مکانلار یارادیلمالیدیر.
سون دا یئنه ده ایچینده اولدوغوم تشکیلات آدینا، سیزه بو گؤزل و آنلاملی تشببوسونوز ایچین اورکدن تبریک ائدیب، بو فورومون کئچیریلمهسینی قوتلاییریق. بونا اینانیریق کی بو دیرلی فوروم، میللتیمیزه و هابئله تشکیلاتلاریمیزا اوغور و باشارییا ندن اولوب، اونلارین بیرلشمهسینه زمین یاراداجاقدیر.
1390، میللی بیرلیک ایلینی، گئریده بوراخدیق، آنجاق، بیرلیگه گئدن یولوموز داوام ائدیر
گوج بیرلیکدهدیر
آذربایجان اویرنجی حرکاتی
آذوح
12.05.2012


text:
دئیه رم گئجه نین تام اورتاسیندا
اورَ ییم خسته ایدی آیاغیم یورقون
گؤزوم قیزارمیشدی آی ساریسیندا
ساغیم قاریشمیشدی سولوما آمما
محبت الیمده هله دیری ایدی
من حربه معروض دوم یار حربه معروض
فقط اعتیراض لار سودان دورویدو
دئدیم کی بو سفر قوی خلوت قالاق
سن قویو یا دانیش من آینالارا
نه من کوسوم سندن نه ده کوس منه
من قویویا مسئول سن آینالارا
توپلام بیر ساعت لیک زمانیمیز وار
هم سوسماغا واخت وار هم دانیشماغا
خئیلک زامان باخدیق گؤز – گؤزه آمما
بیر شئی تاپانمادیق بیز قونوشما
او گئجه دؤرد اؤلو چیخدی ائویمدن
بیری من اؤلموشدوم بیری آروادیم
قیزیمدا چورودو اوغلومدا یعنی:
یئرله یئکسان اولدو بوتون هر زادیم
برچسبها: اعتراض, آيريليق


text:
یکشنبه بیست و پنجم فروردین 1392
یاریش اؤنجه سی:تراختور - فولاد
یاریش اؤنجه سی:تراختور - فولاد
اون ایکینجی دؤوره -32ینجی هفته
تراختور -فولاد
ایلک اویونون سونوجو:فولاد3 -2 تراختور
یاریش چاغی:دوشنبه ساعات19
ایستادیوم:یادیگار ایمام
مئیدان حاکیمی:محسن قهرمانی
بیر گوندهکی، جدولین بیرینجی و ایکینجی تیملری بیر بیریله گؤروشه جکلر،تراختور جدولین اوچونجو تیمی اولاراق،جدولین دؤردونجو تیمین یعنی فولادین قوناقچیسی اولاجاق.
تراختور ،دوشنبه گونو، بیر حساس اویوندا، فولاد تیمیندن، اوچ خال ایله کئچه بیلسه،اوچونجولویون کسگین ائده رک،ایکینجی یوخسا بیرینجی سیرالارا دا فیکیرله شه بیلر! اما فولاد، تبریزی اودقو ایله ترک ائت سه ،اوچونجولویه داها یاخینلاشار ،و البته سونوجو، بو گؤروش ده تراختورا اودوزسا،اؤزونون دؤدونجو سیراسی دا،نفت تهران طرفیندن تحلوکهیه دوشه بیلر.اصلده ،بو گؤروشون اودقوسو،هر ایکی تیمه ،آسیا قاپیسی ساییلیر.
تراختور و فولاد تیملری ،" لیگ برتر "سویه سینده 9دفعه گؤروشوبلر؛بو 9یاریشین سونوجو، فولادا 4 اودقو و تراختورا ایکی اودقو و اوچ اویون برابرلیک اولوب.ایلک اویوندا، فولاد بیر دیرلی اودقولا تراختورو، تبریزه گؤنده ردی،تراختور ،دؤنوش اویونوندا، فولادین کئچمیش اودقوسونونو جاوابلاما زوروندا دیر.
"محمدنصرتی"، تراختوردان و "مهدیامیرآبادی" ، فولاددان،بو یاریشا قاتیلماقدان محروم دورلار.نصرتینین،یئرین ،ساوونما خطینده یوزده دوقسان، سید محسن حسینی دولدوراجاق.


text:
ایراندا بو گونه قدر دوام ائدن تاپان مرکزی حکومتین تملچیسی بؤیوک
حکمدار شاه اسماعیل ختایینین رسمی اعلان ائتدیگی تورک دیلی و شیعه مذهبی
او زاماندان بری آذربایجان تورپاقلاریندا بیری – بیریندن آیریلمایان ایکی
بؤیوک گئرچک (واقعیت) اولوبلار آذربایجان ادبیاتیندا بیرینجی مرثیه یازان
شاعر ایسه شاه اسماعیلین معاصری اولان مولانا محمد فضولی اولموشدور و
اوندان بری بؤیوک و نهنگ نوحهچی شاعرلر ایله اوزلشیریک و دئیه بیلریک
ادبیاتیمیزدا مرثیه و نوحه یازمایان شاعرلریمیز چوخ آز اولوبلار حتی صرفاً
ساتیریک شعرلری ایله تانیلان و شرق دونیاسیندا ساتیریک شعرین تملچیسی
اولان میرزه علی اکبر صابر کیمی بیر شاعرین ده اثرلرینده نوحه و مرثیه
گؤرمک ممکندیر آنجاق بو آرادا بیر تعداد شاعرلریمیز ده اولوبلار کی اؤز
یارادیجیلیقلارین تمامیله مرثیه شعرینه و عاشورا حادثهسینه حصر ائدیبلر
بو سیرا شاعرلردن دخیل مراغهای، قمری دربندی، دلریش و باشقالارین آدین
چکمک اولار حاج رضا صراف و راجی تبریزی کیمی بیر شاعرلرین دیوانلارینین
یاریسین نوحه و مرثیه شعرلری تشکیل ائدیر.
بیز نوحهلرده و مرثیهلرده خلقیمیزین طالعیایله باغلی نیسگیللر، غربت حسی، ظلم و ظلمه قارشی نفرت، ایلقاری پوزماق و بو کیمی مضمونلار گؤروروک بونلاردان علاوه عاشورا حماسهسی ایله باغلی شعرلرده بیر گئنیش سویهده مضمون گئنیشلیگی واردیر و اونلاردا لیریکا نمونهلری، عشق و عاشقلیک، قهرمانلیق، دؤیوشچولوک، حسرت، آنا محبتی، آتا عشقی دالغالانیر و امام حسین علیهالسلامین اؤز اینامی یولوندا فداکارلیغی تصویر اولونور و بو معصوم امام اؤز عزیزلرین، اؤز بالالارین، قارداشلارین و بوتون دونیا ایلگیلرین اؤز اینامی یولوندا فدا ائدیر و مظلوم یاشایان کوتلهلرین حقین دیریلتمک ایستهییر.
هر چند بو کوتلهلر و بو خلق او امامین آرخاسین بوشالدیرلار و اونو میداندا یالقیز قویورلار آنجاق امام حسین علیهالسلام اؤز وظیفهسین اونوتمور و اؤزونون دوغرو بیلدیگی یولدا دایانیر و بو یولدا شهید اولور و بو شهید اولماغیایله تاریخ بویو انسانلارا دایانات درسی وئریر و مختلف یئرلرده مظلوم انسانلار امام حسین علیهالسلامی اؤزلرینه اؤرنک توتاراق چوخلو عصیانلارا ال ووروبلار. بو مظلوملاردان بیری ده آذربایجاندا تورک دیلی و ادبیاتی اولموشدور. بیلدیگیمیز کیمی بیر چوخ زامانلار خصوصیله پهلویلر دؤورونده دیلیمیزه و ادبیاتیمیزا اولمازین ضربهلر وورولدو، دیلیمیز یارالاندی و زمانه یزیدلری بو مظلوم دیلین باشین کسمک ایستهدیلر و آذربایجان خلقینین دیلین اوزمک نیّتینده بولوندولار ۵۰ ایل پهلوی حاکمیتی زامانیندا کتابلاریمیز یاندیریلدی، مکتبلریمیز باغلاندی، دیلیمیز یاد دیلی آدلاندی، خلقیمیز اؤز کئچمیشیندن و اؤز تاریخیندن اوزولدو، آذربایجان داهیلری افترالاندیلار و آذربایجان شخصیتلرینین آدین چکمک گوناه ساییلدی بئله بیر وور – ییخ زاماندا بیزی اؤز کئچمیشیمیز و اؤز دیلیمیزه باغلایان یگانه تئل عاشورا شعری و نوحهلری و مرثیهلر اولدو.
دئمهلی بیر سطر تورکجه متنی اوخویا بیلمهین آذربایجان جمعیّتی هر محرملیکده جور به جور تورکجه نوحهلری بولبول کیمی اوخودو و بو ایش هر ایل و هر ایلین آراسیندا دؤنه – دؤنه مذهبی هیئتلرده تکرار اولدو و بو وسیله ایله دیلیمیزین کتبی فورماسی و یازیلیب اوخونماسی نوحه کتابلاریندا قورونوب ساخلاندی آنجاق اوزون ایللر بویو مکتبسیز قالان خلقیمیز و شاعرلریمیز اؤز یئنی نوحهلرینده دیلیمیزین ادبی فورماسیندان اوزاقلاشدیلار و بو ایش او حدّه چاتدی کی پهلویلر دؤورونده یازیلان نوحهلر تمامیله گرامر پوزغونلوقلاری ایله بیرلیکده مختلف لهجهلرده اولدو و ایندیلیکده ۲۰ ایل انقلابدان سوووشاندان سونرا و دیلیمیزین یئنی انکشاف و دیرچلیش مرحلهسینده هله ده نوحه کتابلاریمیز علمیلشمهییبلر و هلهده کی وار اونلاردا (قالورام، گئدورم) کیمی یانلیش فعللر گؤرسنیر و هله ده کی وار اونلارین جمله قورولوشلاری تمامیله فارس گرامرینین تأثیریندهدیر و بو اشاره اولوندوغو کیمی پهلویلر دؤورونون شوونیستی حاکمیتیندن آشیری بو وضعیته گلیب دوشوبدور یوخسا اوندان اؤنجه و مثال ایچون حاج رضا صرافین نوحهلری تمامیله ادبی دیل فورماسیندادیر بونونلا دا دیلیمیزین قایدالارین نوحه کتابلاریندا یئریتمهلی و خلق دیلیندن آیریلمایاراق بو کتابلاریمیزین دا دیللرین علمیلشدیرمگه چالیشمالیییق .
یازان : بهرام اسدی جنابلاری - دورنا نیوز


text:
اؤیرنجی سسی: قوزئی (شمالی) عراقدا کوردلر بؤیوک باشاریلار (موفقیت لر) الده ائدیبلر. حارداسا باغیمسیز (مستقیل) ساییلان بیر حاکمیت قوروبلار و عراقین ایچینده ان گووَنلی (امنیتلی) بؤلگه کورد بؤلگه سیدیر. بیر کورد عراقین جمهور باشقانی اولوب. کئچن گونلرده قوزئی عراقدا بؤیوک اوراند (نیسبتده) دئموکراتیک ساییلان بیر سئچکی گئرچکلشدیریلدی.
تورکیه ده کوردلر بیر سیرا باشاریلار الده ائدیبلر. تورکیه دؤولتی پ ک ک ایله و حتی شخصاً اوجالان ایله رسماً موذاکیره ائدیر. بو او دئمکدیر کی تورکیه کوردلرین سیاسی گوجونو تانییر. کوردلر سیلاحلی عملیاتلاری دوردورماق قارشیسیندا بیر سیرا جیددی امتیازلار آلیبلار کی بیر قیسمی آچیقلانیب آما چوخو حله آچیقلانماییب. اردوغان ان سون آچیقلادیغی “دئموکراتیکلشمه پاکئتی”نده آزینلیقلارا (اقلیت لره) تانینان امتیازلاری سیرالارکن دئدی کی بونلار سون دئگیل و داحا دوامی اولاجاق.
سوریه ده ده دوروم بیر باخیما عراق و تورکیه ایله عینی دیر. اسد حاکمیتی آچیق شکلیده دورومون (وضعیتین) چیخمازا گیردیگینی و حاکمیت گوجلرینین موخالیفلره غالیب گله بیلمَدیگینی بیلدیریر. موخالیف گوجلر او قدر چوخ پارچالانیبلار کی حانسی سا بیر ایش باشارمالاری مومکون گؤرونمور. بو دوروم ایسه ان چوخ کوردلره یاراییب. کوردلر سوریه ده عرقدا اولدوغو کیمی اؤز یئرَل (محلی) حاکیمیتلرینی قورماغا ساری گئدیرلر.
یاخین گونلرده قوزئی عراقدا گئنیش میقیاسلی “کورد میلی کنگره سی” حیاتا کئچیریلَجکدیر. اوزون زاماندان بری حاضیرلیقلاری آپاریلان کنگره یه بؤیوک میقداردا پول خرجله نیب. کوردلر بو کنگره دن چوخ اومودلودورلار. کنگره نین بیرلشمش میلتلر تشکیلاتیندان “کورد میلتی” آدینا بیر کورسی ایسته یَجَگی سؤیله نیر.
بعضی ایدعالارا گؤره کورد میلی حرکتینین آنا خطی و گئنل استراتژیسی ایسراییل ده بَلیرلَنیر. یهودی کوردلرین ایسراییل ایله کوردلر آراسیندا کؤرپو اولدوقلاری سیر دئگیل. بعضی قایناقلار (منبعلر) مسعود بارزانی عایله سینین بئله یهودی دؤنمه سی اولدغونو ایدیعا ائدیر. بو سؤیله نَنلر ایدعا بئله اولسا دیقته دَگردیر.
ایران کوردلرینین دوروموندا حله لیک بیر دگیشیکلیک اولماسا دا بؤتون بو گئدیشاتین گلجکده ایران کوردلرینه بؤیوک تأثیر گؤسترجَگی آیدیندیر. قوشقوسوز (شوبهه سیز) بو گلیشمه لر ایستر پیسوکولوژیک آنلامدا ایستر فعلی آنلامدا ایران کوردلرینه چوخ یارار ساغلایاجاق و اَللرینی گوجلندیرجَکدیر.
کوردلرین آزربایجانا قونشو خالق اولدوقلاری بیر یانا دورسون، کوردلرله بیزیم غربی آزربایجاندا تورپاق آنلاشمازلیقیمیز واردیر. حله لیک غربی آزربایجاندا تورکلر سایجا کوردلره اوستونلوک تشکیل ائتسه لر ده (ان ازیندان اوستانین قوزئی و اورتا بؤلگه لرینده) مع الاسف کوردلر تشکیلاتلانما و دیش (خاریجی) دستَک آچیسیندان بیزدن چوخ داحا ایرَلیده دیرلر. کوردلرین باتیدا (غرب ده) کی لوبیچیلیک گوجو بیزدن قات قات داها اوستوندور. ایران کوردلری قوزئی عراقدان و پ ک ک دان فعلی دستَک گؤرورلر. آیریجا تهراندا جیددی نفوذو اولان ایرانچی فارس میلیتچی آخیمی تورکلره قارشی کوردلره آچیق دستَک وئریر. آزربایجان میلی حرکتی ایسه عمومی ضعفلری بیر یانا، اؤز ایچینده اورتاق بیر پایدادا (مخرج مشترک) بیرلشه بیلمیر. قوزئی آزربایجان و تورکیه دؤولتلری ایسه گونئی آزربایجان مساله سینه مسافه لی داورانیرلار.
کوردلر اؤزللیکله باتی آزربایجاندا هر کئچن گون آرتان نفوسلارینین آوانتاژلاریندان چوخ یاخشی ایستیفاده ائدیرلر و گئت گئده بؤلگه میزده داها چوخ ارگانیزه اولماقدا و حتی گلنَکسَل (سنتی) اولاراق تورکلرین الینده اولان باتی آزربایجانین یؤنتیمیندن (ایداره سیندن) داها چوخ پای آلیرلار. کوردلر بو قونودا سورونگن (خزنده) بیر پولیتیکا ایزله ییرلر. ان سون استاندار مساله سی ایسه بو سورونگون سیاستین آچیق بیر اؤرنگی (میثالی) دیر که مع الاسف حله ده رفع اولماییب.
-مع الاسف اؤنوموزده کی تابلو هئچ ده ایچ آچیجی دئگیل.
قناعتیمیزجه کورد مساله سینه ایکی جهتدن باخماق لازیم؛ ائورنسل (جهانی) اینسان حاقلاری آچیسندان و سیاسی آچیدان.
اینسان حاقلاری آچیسندان باخیلدیغیندا بؤلگه میزده بیر کورد آزینلیغی وار و دونیا دا بونو بیلیر. بو آزینلیغین دونیا نورملاریندا تانیملانمیش (تعریف اولونموش) اینسان حاقلاری واردیر. بیزیم بو آزینلیغی یاخود اونون اینسان حاقلارینی اینکار ائتمه مه میز لازیمدیر. اساساً یاشادیغیمیز چاغ حانسیسا بیر گئرچگین گیزلَدیلمه سینه ایمکان وئرمَییر. بو گئرچگی دانمامیز بیزه هئچ بیر فایدا ساغلامادیغی کیمی دونیا قامواویو (افکار عمومی سی) یانیندا بیزیم اعتیبار و ویجهه میزه ضرر وئرر. یانی سؤزده بئله اولموش اولسا بؤلگه میزده بیر کورد آزینلیغینین وار اولدوغونو قبول ائتمه میز، اونلارا سایغی ایله داورانمامیز و اینسان حاقلارینی تانیمامیز لازیمدیر (چاتیشمامازلیق دؤنمیندن سؤز ائدیلیر). ائله بو خوصوصدا کورد سیاسی لریندن اؤگرنمه میز گرکَن بیر سیرا درسلر واردیر.
یالنیز سیاسی آچیدان باخیلدیغیندا دوروم تامامی ایله دَگیشیر. هر بیر سیاسی آخیمین غایه سی اؤز دونیا گؤروشونو حاکمیته گتیرمکدیر. حاکمیت ایسه، اؤزللیکله ده ملی حاکمیت حاقی و بو باغلامدا (رابیطه ده) میلی تورپاقلار اینسان حاقلاری مساله سی ایله تماماً فرقلی دیر. هئچ بیر سیاسی جریان میلی حاکمیت حاققیندان و میلی تورپاقلاردان تعویض وئره بیلمیز و بوتون استراتئژیسینی بو ایکی عونصورون قورونماغی یؤنونده قورار. آزربایجان میلی حرکتی ده گونئی آزربایجانین میلی تورپاقلاریندا میلی حاکیمیتینی قورماق اوچون موجادیله ائدن بیر سیاسی جریاندیر. بوردان بئله چیخیر کی بیزیم گونئی آزربایجاندا تورپاقلاریمیز قونوسوندا گذشته گئتمک یاخود میلی تورپاقلاریمیزین حانسیسا بیر بؤلومونده میلی حاکیمیتیمیزی پایلاشماق کیمی بیر سئچَنگیمیز (گزینه میز) یوخدور.
قیساجاسی آزربایجان میلی حرکتی گونئی آزربایجاندا آزینلیقلارین او جومله دن کورد آزینلیغینین وارلیغینی و اینسان حاقلارینی تانیماسی گرکدیگی کیمی میلی تورپاغلار و میلی حاکمیت حاققی قونوسوندا هئچ بیر موصالیحه یه گئده بیلمز.
بؤلگه میزده کی رقیبلریمیزین هر گئچن گون گوجلندیکلری گئرچگینه دایاناراق میلی حرکت بیر آن اؤنجه کورد مساله سی قونوسوندا بیر دیالوگ سورجی (روندی) باشلاتمالی و اورتاق بیر پایدادا (مخرج مشترک ده) توتارلی بیر استراتئژی بلیرلَمه لیدیر.
اونوتمایاق کی میلی حرکتین ایچ ضعفلرینه رغماً خالقیمیزین اؤزللیکله ده گنجلرین آراسیندا گئنیش بیر دابانی (پایه سی) وار. بو ندنله ده یئرل و حتی مرکز مسوللاری میلی حرکتین گئنل (عمومی) توتوملارینی ایزله ییرلر و جیددیه آلیرلار. یئنه ده ان سون یاشانان اوستاندار مساله سی بو قونویا یاخشی بیر اؤرنک ساییلا بیلر. بو آوانتاژیمیزدان یاخشی یارارلانمالی ییق.
۱۳۹۲/۰۷/۱۴
عنوانی برای متن زیر ؟
این یک متن آزمایشی برای قرار دادن در پایان هر پست می باشد, جایی برای معرفی برخی محصولات و یا ...


text:
توپلایان: محمدرضا خیری فام
آذربایجاندا اوزاق کئچمیشلردین، چئشیدلی چالغی آلتلرین اولدوغونو بلگه لردن اؤیرنیریک. کلاسیکلرین یاپیتلاری، اورتا عصر موسیقیچیلرینین یازیلاری، رساملارین چکدیکلری مینیاتورلر، داش چکیدلری، یوردوموزو گزمیش سیاحلارین گونده لیکلری و موزئی کوللئکسیالاری واختی ایله آذربایجاندا 90- ا یاخین چالغی آلتین قوللا نیلماسینی گؤستریر.
"دده قورقود" کیتابیندا چالغی آلتلرینه دایر بیلگیلر وار. کیتابدا زورنا، قوپوز و ناغارا کیمی آلتلرین آدی چکیلمیشدیر. نیظامی، خاقانی، فوضولی و نسیمی کیمی سؤیچولریمیزین سؤیلرینده (شاعیرلریمیزین شعرلرینده) ده خالق چالغی آلتلرینین آدلاری چکیلمیش، مینیاتور مکتبی رساملارینین یاپیتلاریندا ایسه اونلارین گؤرونتولری وئریلمیشدیر. کلیبر شهرینین یاخینلیغینداکی ... کندینده اولان مزار داشلارینا تای آذربایجانین چئشیدلی بؤلگه لرینده داش اوزرینده قازیلمیش چالغی آلتلری گورونور.
آذربایجاندا یاییلمیش آلتلرین 32- سینی تئللی (اونلاردان 26- سی میضرابلا، 4-و کامانلا، 2- سی چوبوقلا چالینیر)، 23- اونو نفس، 16- سینی ضرب، 17- سینی ایسه اؤزو سسلنن آلتلر قروپونا عایید ائتمک اولار. بو آلتلرین بؤیوک چوخونلوغو اسکی دؤنملرده یارانیب گئت- گئده موکمل له شرک دؤنمیمیزه گلیب چاتیب. بیر سیراسی ایسه گئتدیکجه قوللانیلماز اولوب اونودولموشلار.
اورتا عصرلردن بری آذربایجاندا کامانچا، قوپوز، روباب، چنگ، سنتور، قانون، شئیپور، ارجنوم، طبیل، ناغارا، دف و دومبک کیمی موسیقی آلتلری گئنیش قوللانیلماقدادیر. بو گون آذربایجاندا اورکئسترلرده، چئشیدلی آنسامبللارین قاتقیسیندا (ترکیبینده) و سولو ایفاچیلیغیندا خالق چالغی آلتلریندن قوللانیلانلاری بونلاردیر:
تئللیلردن (سیملیلردن) : تار،کامانچا، ساز، قانون، اود، دامبور؛
نفسله چالینانلاردان: بالابان، توتک، زورنا، نئی، تولوم؛
دریلیلردن (ضرب آلتلری): قاوال، ناغارا، قوشا ناغارا، دومبک؛
اؤزو سسلننلردن: شاخشاخ، کامان، لاققوتی؛
لاققوتو ( اؤزو سسلننلر )
لاققوتو:
ناغارا، قوشا ناغارا، قاوال و باشقا ضرب آلتلری ایله بیرلیکده چاغداش آنسامبل و اورکئستلرین قاتقیسیندا ایفا ائدیلیر. لاققوتو ماسانین (میزین) اوزرینه قویولاراق ایکی آغاج توخماقلا(چوبوقلا) چالینیر. آلت چئشیدلی اؤلچولو ایکی دؤرد بوجاق (مربع) شکیللی یاستی آغاجدان عیبارتدیر. اریک، قوز، توت و فیستیق آغاجلاریندان دوزلدیلیر. بو آلتین آدینین ائتیمولوگییاسی، گومان کی، اونون چیخاردیغی سس ایله باغلیدیر. آلتین چئشیدلی چئشیدلری بیر چوخ اؤلکه لرده گئنیش یاییلیب
شاخشاخ ( اؤزو سسلننلر )
شاخشاخ:
شاخشاخ (چالپارا) دسته یین یوخاری بؤلومونه ایپله برکیدیلمیش بیر طرفی قاباریق ایکی دایروی تاختا لؤوحه جیکدن (کاسادان) عیبارتدیر. آلتی دسته ییندن توتوب سیلکلهدیکده، اونلار بیر- بیرینه دیرک سس وئریر.
دومبک ( دریلیلردن ) (ضرب آلتلری)
دومبک:
قدح واری قورولوشا یییه اسکی ضرب آلتلریندن بیریدیر. اورتا عصرلرده آذربایجاندا گئنیش یاییلمیش. بو آلت 20-جی عصرین ایلکلرینده گئتدیکجه اونودولماغا باشلانسا دا، گونوموزه دک قوللانیلماقدادیر.
بیر اوزونه دانا یاخود کئچی دریسی چکیلن آلتین گؤوده سی ایلک واختلار گیلدن دوزلدیلسه ده، ایندی آغاج و پاخیردان دوزلدیلیر.
ناغارا ( دریلیلردن ) (ضرب آلتلری)
ناغارا:
ناغارا، ائلجه ده ایکی چئشیدلی اؤلچولو چاناقدان عیبارت قوشاناغارا آیدین و گوجلو سسه یییه اولوب موسیقیمیزین ریتم چالارلارینین نه قدر زنگین اولدوغونو پارلاق نوماییش ائتدیریر. بو آلتلر ایکی چوبوقلا و یا ایکی ال ایله چالینیر. اورکئسترده ریتمیک جهتدن اؤنملی رول اویناییر.
ناغارا، اریک، توت، قوز و چؤکه آغاجلاریندان دوزلدیلیب، اوزونه کئچی دریسی چکیلیر.
قاوال ( دریلیلردن ) (ضرب آلتلری)
قاوال:
ان اسکی چالغی آلتلریندن اولان قاوال بلکه گونوموزه دک ایلکین فورماسینی قورویوب ساخلایان بیرجک آلتدیر. قاوال، قوز آغاجیندان دوزلیب، بیر اوزو آچیق، او بیری اوزونه ایسه بالیغین دؤشونون دریسی چکیلیر. قاوالین ایچری طرفینه مئتال حالقالار برکیدیلیر. چالغیدان اؤنجه قاوالین اوزو گونده، اود و یا ائلئکتریک لامپاسی اوزرینده قیزدیریلیر. قاوالی ایکی ال ایله، ایچری طرفینی ایفاچییا چئوریلمیش شکیلده ساخلاییرلار.
تولوم ( نفسله چالینانلار )
تولوم:
کئچمیشده آذربایجانین چوخلو بؤلگه لرینده گئنیش یاییلمیش نفسله چالینان دری چالغی آلتیدیر. ایندی ایسه تولوما ناخچیوان موختار رئسپوبلیکاسیندا راست گلمک اولار.
باشقا نفسلی چالغی آلتلری کیمی تولومون دا چوخ اسکی تاریخی واردیر. گونوموزده تولومون چئشیدلی چئشیدلری، چئشیدلی آدلارلا قافقازدا، ائلجه ده بیر سیرا آوروپا خالقلاری آراسیندا گئنیش قوللانیلیر. مالچیلیق (مالدارلیق)، اساسن ده، قویونچولوقلا مشغول اولان کؤچری طایفالار تولومو چوخ قوللانمیشلار.
نئی ( نفسله چالینانلار )
نئی:
اسکی چالغی آلتلریندن اولان نئیین نئچه مین ایللیک تاریخی اولدوغو کسگین دیر. چئشیدلی چئشیدلری دوغودا، ائلجه ده دونیانین باشقا بؤلگه لرینده گئنیش یاییلمیشدیر. بو آلت اریک و خورما آغاجلاریندان و یا پاخیردان دوزلدیر. سسین یاخشی چیخماسینی قولایلاشدیرماق (آسانلاشدیرماق) اوچون آلتین یوخاری اوجو بیر آز یونولور. گؤوده نین آشاغی اوزونده 7-5 دلیک، آرخاسیندا باش بؤلومونه یاخین بیر دلیک آچیلیر.
15-14 –جی یوز ایلده یاشاییب-یاراتمیش گؤرکملی موسیقی تانییان عبد القادیر ماراغای "مقاصید ال-الحان" (نغمهلرین مقصدی) یاپیتیندا همین دؤنملرده نئیین ایکی چئشیدینین: آغ و قارا نئیین اولدوغونا گؤره بیلگی وئریر. 20- جی یوز ایلین ایلکلرینه کیمی موسیقی دونیاسینی مؤعجیزه لی سسی ایله ایلهاما گتیرن نئی بیر زامانلار تامامیله اونودولسا دا، سون ایللرده یئنیدن موسیقی مجلیسلرینین بزه یینه چئوریلمیشدیر.
زورنا ( نفسله چالینانلار )
زورنا:
گوجلو و زیل سسلی زورنا آذربایجان توپراقلاریندا گئنیش یاییلان آلتلردندیر. آذربایجانین بیر چوخ یئرلرینده توی- دویونده، یاللی زامانی، گولش یاریشلاریندا موشاییعتچی آلت کیمی قوللانیلیر.
زورنا داها چوخ اریک، قوز، و توت آغاجلاریندان یونولاراق دوزلدیلیر. اونون اوست بؤلومونده یئددی، آلت بؤلومونده ایسه بیر اویوق آچیلیب، باش طرفینه ماشا تاخیلیر. ماشایا ایسه بورونچ، پاخیر (میس)، و یا گوموش مئتالیندان اولان میل تاخیلیر. میلین آشاغی اوجونا قامیش"دیل" برکیدیلیر. میله صدف و یا سوموکدن دوزلدیلمیش دایره وی شکیللی "تاغالاق" کئچیریلیر.
توتک ( نفسله چالینانلار )
توتک:
بیر واختلار، داها چوخ چوبانلارین قوللاندیغی اوفلهمه (پوفله مه) آغاج موسیقی آلتی اولموشدور. بیر چوخ اؤلکهلرده توته یین چئشیدلی چئشیدلری چوخ گئنیش یاییلیب. آذربایجاندا بؤیوکلو- کیچیکلی اورکئستر و آنسامبللارین قاتقیسیندا، سولو آلتی کیمی قوللانیلیر. توته یین بورو شکیللی گؤوده سی اریک، قوز، توت و یا قامیشدان حاضیرلانیر. گؤودنین اوست بؤلومونده یئددی، آلت بؤلومونده ایسه بیر اویوق اولور. آلتین باش طرفینده بورونون ایچریسینه یاناکی کسیلمیش آغاج تیخاج (دیل) تاخیلیر.
بالابان ( نفسله چالینانلار )
بالابان:
یومشاق و حزین سسلی بالاباندان آنسامبل، اورکستر و سولو آلتی کیمی هم ده آشقلاری موشایعت ائتمک اوچون قوللانیلیر. بو آلتین آدینین آنلامی "بالا" (کیچیک) و "بان" (سس تئمبرینین خوروز بانینا بنزدیلمه سی) سؤزلری ایله باغلی اولوب.
بالابان اریک، قوز، آرمود و توت آغاجلاریندان یونولوب، ایچریسی اویولدوقدان سونرا بیتگی یاغلاری ایله یاغلانیب سونرا قورودولور. اونون اوست بؤلومونده سککیز، آلت بؤلومونده ایسه بیر اویوق آچیلیر. بالابانین باشیندا قارغیدان اؤزل اؤلچوده سیخیلاراق یاستیلانمیش موشتوک(müştük) تاخیلیر.
عود ( تئللیلر )
عود:
قارتال له له یی ایله چالینان، ان اسکی چالغی آلتلریندن بیری ده عوددور. عودون یومشاق و ایفادهلی تئمبرینده اعجازلی بیر گوج وار – او، سانکی اوزاق کئچمیشین صحیفه لرینی گؤزلریمیز اؤنونده جانلاندیریر. عودا گؤره ایلک کز موصوللو اصحاق ابن ایبراهیم، داها سونرالار ابونصر فارابی بیلگی وئریر. عودون تکمیلله شدیریلمه سینده، اونون سس دوزومونون یارادیلماسیندا صفی الدین اورموی نین چوخ بؤیوک رولو اولور. او، عودو مهارتله چالیرمیش.
10- جو یوز ایل دک عودون 4 تئلی اولوب، سونرالار اونا بیر دنه ده تئل آرتیریلمیش، سسین گور چیخماسی اوچون هر تئل قوشالاشدیریلمیشدیر. اسپانیایا آپاریلمیش عود آرتیق اورتا عصرلرده بوتون آوروپادا یاییلمیشدی. ایسپانیانلارین "لاود" (laud)، روسلارین "لیوتنیا" (lyutnya)، آلمانلارین لاوت (laot)، ایتالیانلارین " لی اوتو"( lyuto) آلتلرینین آدیلاری "ال- عود"دان آلینمادیر.
چاغداش عود ایری قاباریق، آرمودا بنزر قوز آغاجی دیلیملریندن (20-یه دک) قوراشدیریلمیش چاناغا، پرده سیز قیسا قولا وگئرییه اییلمیش کلله یه یییه دیر.
قانون ( تئللیلر )
قانون:
یاتیق سازلار عاییله سیندن اولوب، دارتیملی- تئللی چالغی آلتیدیر. یاخین و اورتا دوغودا، ائله جه ده آذربایجان توپراقلاریندا تاریخن گئنیش یاییلمیشدیر. آذربایجان کلاسیکلریندن گنجه لی نیظامی و فوضولی کیمی سؤیچولرین یاپیتلاریندا قانون حاققیندا بیلگی وئریلمیشدیر. 12- جی یوز ایلده یاشاییب یاراتمیش، دوغو چالغی بیلیمینی دریندن بیلن سؤیچو، گنجه لی مهستی قانون و چنگ آلتلرینین مهارتلی ایفاچیسی اولموشدور.
قانوندان اورکئسترده داها چوخ موشاییعتچی آلت کیمی، بعضی حاللاردا ایسه سولو (یالنیز چالما) آلتی کیمی ده قوللانیلیر. داها چوخ قادینلار طرفیندن ایفا ائدیلن قانون آلتینین اوستو چینار، آلت و یان طرفلری ایسه توز (Toz) و آغجاقایین آغاجلاریندان حاضیرلانیر. تئللرین عومومی سایی دا 72-دیر.
ساز ( تئللیلر )
ساز:
اینجه و جینقیلتیلی سسه یییه ساز، آذربایجان آشیق صنعتینین آیریلماز بؤلومودور. ائل آراسیندا گئنیش یاییلمیش سازین اصل ایفاچیلاری آشیقلاردیر. آشیقلارین اویناماقلاری دا، اوخوماقلاری دا کسکینلیکله بو آلتله موشاییعت اولونور. ایندیکی دؤنمیمیزده ساز خالق چالغی آلتلری اورکئسترینده و آنسامبللاردا اؤزونه اؤزل یئر توتور. قوز و توت آغاجیندان دوزلدیلن ساز درین چاناقلی، اوزون بوغازلی آرمودا بنزر بیر موسیقی آلتیدیر. آذربایجاندا اوچ چئشیدی (نؤوو- نوعو) بللیدیر:
بؤیوک ساز (9-8 تئللی)، جوره سازی و یا قولتوق ساز (کیچیک حجملی) و تاوار سازی (9 تئللی، آزاراق 8 تئللی).
تاوار سازی چاغداش دؤنمیمیزده سازین ان گئنیش یاییلمیش چئشیدیدیر. سازین تئللرینی سسلندیرمک اوچون گیلاس و آلبالی(گیلانار) آغاجینین قابیغیندان دوزلدیلمیش ائلاستیک و یومشاق میضراب قوللانیلیر.
ایلک سازلار کیچیک چاناقلی و ایکی- اوچ تئللی اولموشدور. سونرالار آشیق موسیقی سینین گلیشمه سی ایله آیاقلاشان سازین اؤلچولری بؤیودولموش، تئل و پرده لرینین سایی آرتیریلمیشدیر.
کامانچا ( تئللیلر )
کامانچا:
موغاملارین ایفاسی زامانی تریویا (تار، کامانچا، قاوال) قاتیلان کامانچا آذربایجان خالق چالغی آلتلرینین کامانلی- تئللیلر قروپونون ان پارلاق نومایندهسیدیر. حزین، اینجه، ملاحتلی، مئلودیک سسه یییه (مالیک) بو آلت یوز ایللر بویو تکمیللشدیریلمکدهدیر. کامانچانین تئللرینین سایی اؤنجه بیر، سونرا ایکی، اوچ و نهایت دوققوز تئللی اولموشدور. چاغداش دؤنمیمیزده دؤرد تئلدن عیبارت اولان کامانچا سول دیزین اوستونده قویولاراق چالینیر.
کامانلا چالینان کامانچا توت و یاخود قوز آغاجیندان، کامان ایسه آت توکوندن دوزلدیلیر. چاناغین آچیق طرفینه بالیغین دریسی چکیلیر.
تار ( تئللیلر )
تار:
تار اولوسال چالغیمیزین بلکه ده ان ایفادهلی، شیفره لی (رمزلی) آلتلریندندیر. اونون آدی 11- جی یوز ایللیکده یاشامیش بابا طاهیر و تبریزلی قطران ین سؤیلرینده چکیلیر. ایلک اونجه توپلام بئش تئللی اولان، سسی ضعیف، تئخنیکی ایمکانلاری محدود بیر آلت ایدی. 19- جو عصرین ایکینجی یاریسیندا آذربایجانین گؤرکملی تارچالانی میرزه صادیق اسد اوغلو (صادیقجان) تاری تکمیللشدیررک اونو ویرتووز موسیقی آلتلرینین سویییهسینه قالدیرمیشدیر. بوندان علاوه میرزه صادیق دان باشلایاراق، ایفاچیلار آرتیق تئللری اون بیره چاتمیش تاری، داها دیز اوسته دئییل، سینه اوسته توتماغا باشلامیشلار.
تارین آغاجدان اولان بؤلوملری قوز، آرمود و توت آغاجلاریندان دوزلدیلیب، گؤوده سینین آچیق اوزونه مالین اورک پرده سیندن چکیلیر.
:: برچسبها:
شهرستان نمین,
آذربایجان,
آذربایجان خالق چالغی آلتلری,
خالق چالغی


text:
ائششک و آری
گونلرین بیر گونو بیر بال آری سی گول قونچاسی گؤرور «بونون شیره سینی ایچیب بال تؤره دیم» دئیه اوزرینه قونور. آری گولدن اؤزون دویوراراق بیر ائششک اورادان کئچیر و آری نی او حالدا گؤرور. «اَده آری! نه ایش گؤرورسن؟! نه دن گولون اوستونه قونموسان؟!» سوروشور. آری «گولون شیره سینی ایچیب اوندان بال تؤره دجه یم» دئیه جاوابین وئریر.
- ائششک : بوش سؤز دانیشما ابله آری! من او گول لری کؤکوندن یولوب یئییرم آنجاق بال تؤره نمیر، سن ساده جه اونون شیره سینی ایچمکله بال تؤره دیرسنمی؟!
- آری : من یالان دئمیرم بونون شیره سینی ایچیب بال ائده جه یم.
ائششک آرتیق حیرصله نیب «سن منیم آنناغیما توخونورسان؟! ائله بیر شئی اولسایدی من او گول لری کؤکوندن یئدیگیمه گؤره لاپ راحاتجاسینا بال ائده ردیم» دئدی.
آری« من بونو بال ائده جه ییمه شوبهم یوخدور» دئیه آرتیریر آنجاق منیم سؤزومه اینانماییرسینیزسا گئده ک بیزیم پتَکلیگیمیزه(محل کندو) باشچیمیزدان (ملکه دن) بونو سوروش! اوندا گؤر من دوغرو دئییرم یوخسا یالان!
بئله لیکله آری، ائششکله برابر پته گه ساری (به طرف کندو) یولا دووشوب پته کلیگه چاتیرلار. آری لارین باشچسی ائششگی حیرصلی گؤررک اوندان سببی نی سوروشور.
- ائششک : من گول لری تام کؤکوندن قوپاریب یئییرم بال اولمور! آنجاق بو آری «یالنیز گولون شیره سینی ایچمکله اونو بال ائده جه یم» دئییر. بو ایش اولمالیدیرمی هئچ؟! دوغرومو دئییر بو آری؟!
بو آرادا آری لارین باشچی سی آزجا فیکره دالیب سونراسی اینانیلمازجاسینا همن آری نی یالانچی بیلدیریب سوچونا(گوناهینا) اونو اؤلومه محکوم ائدیب - جزالاندیریر!
ائششک ایسه بو اولایی(حادیثه نی) گؤروب اؤز فیکرینی دوز بیله رک قاییدیب گئدیر. آنجاق بوتون آری لار کدرلی اولاراق باشچیلاریندان سوروشورلار :
- نه دن او آرینی اؤلومه جزالاندیردینیز؟!
- بیزیم ایشمیز گول شیره سینی ایچیب اونو بال تؤره تمک دئییلمی؟!
- او آری نین سؤزلری دوغرو دئییلدیرمی؟
. . .
باشچیلاری دئییر : او آری نین سؤزلری دوغروایدی آنجاق طرفی ائششک دیر! بیزیم دوغرو سؤزوموزه گؤره بیر سونجوق ووروب بوتون پتکلیگی داغیدیب هامیمیزین اؤلومونه سبب اولاردی!!
بهزاد زالی


text:
علیاکبر مۆصیبهتینده:
دستوری وئر سالسێن باشا، لئیلا قارا معجهر باجێ
تاج-ی-شهادهت باشێنه، قوْیدۇ علیاکبر باجێ
جان آفهرین قارداشۇوا ائتمیشدی ارزان نئعمهتین
وئرمیشدی خوْش سیرهت اوْغۇل، یاخشێ بیلیردیم قییمهتین
من تربییهت وئردیم اوْنا، چکدی آناسێ چکدی زحمهتین
آلدێق نتیجه حمد اوْلا، گئیدی شهادهت خلعهتین
اوْلدۇ ذبیح-وْ-اللاهیدهن، ایثاری بالاتهر باجی
اوْن سکیز ایل زحمهت چکیب، گۆل بسلییه بیر باغیبان
ناگه همان زیبا گۆلۆ اوْراق ائده دست-ی-خزان
یاپراغلارێن یئردهن یێغێب، گۆل صاحیبی ائیلهر فغان
من باغیبان-ی-خسته دیل، گئتدی خزانه گۆلسیتان
دۆشدۆ صفادهن گۆلشهنیم، اوْلدۇ گۆلۆم پرپر باجێ
اوْلسۇن مؤثر عالهمه، بۇ آتهشین گوفتاریلهر
دشت-ی-بلاده موْتتهحئد، اوْلدۇ جینایهتکاریلهر
یێخدێ حۆسئینین یوسئفین، گوْرگان بد کئرداریلهر
نازوْک ووجودین دوْغرادێ، شمشیریلهن خونخواریلهر
حالێن سوْرۇشسا قێزلارێم، پیراههنین گؤستهر باجێ
صالیح اوْغۇلدان هر آتا مۆشکۆلدو چوْخ اۇلفهت کسه
مئیدانیده دۆتدۆم عزا، شخصا" اؤزۆم بۇ نوْ رسه
اؤپدۆم یۆزۆن سیلدیم گؤزۆن، غم یئتدی چرخ-ی-اطلهسه
سنده یۇباندۇن گلمهدین، وئردیم آناملا سس سسه
من آغلادێم گؤز یاشێمێ، سلدی اوْ غم پروهر باجێ
آلدێم دیز اۆسته باشێنێ، بۇ خوْش مقالیم دینمهدی
چوْخ ماییل ایدی صؤحبهته، صاحیب کمالیم دینمهدی
تیکدی گؤزۆن روْخساریمه، آرتدێ ملالیم دینمهدی
صیادیلهر یوْرمۇشدۇ چوْخ، زیبا غزالیم دینمهدی
نا گه یۇمۇلدۇ قان دوْلان، آهۇ باخێش گؤزلهر باجی
حاشا جاهاندا حشره تک، دۆشسۆن بئله بیر ایتیفاق
قێلسێن نیظاره پیر آتا، چالسێن جاوانی ال ایاق
اهل-ی-کسا یاس دۇتماغا، گلمیشدیلهر مندهن قاباق
روحین اوْلار پیشواز ائدیب، جیسمین سیزه گتدیم قوْناق
میهمانی پیشواز ائیلهسین، اؤولاد-ی-پئیغهمبهر باجێ
پوْزدۇ سیپئهرین گردیشی ایجلالیمی؛ ایجلاسیمی
سالدێ نفهسدهن کوفییان، بۇ طییئب-وْ-الانفاسیمی
اکبر اؤلۆب عمامهسیز قوْیما دایانسێن قاسێمی
کلثومی سن آرام ائله، من رام ائدیم عباسیمی
شیددهتله آغلێر اکبره، چۆن خاطیرین ایستهر باجێ
سن بیر وفالی عممهسن، چوْخ مئهریبان چوْخ با حیا
من داغدیده بیر آتا، اشکیم روان قلبیم یارا
قارداشۇن اوْغلۇ جان وئریب، سن اوْخشا من ائلیم نوا
سن اوْخشاسان سرمشق اوْلار، ایلهام آلار اهل-ی-عزا
یاددان چێخارتماز درددیمی ایللــهر بوْیۇ دونیا باجێ
نخجیرگه ده رسمیدیر، ائتسه تبانی اوْچۇلار
زیبا غزاله تنک اوْلار اطرافیدهن راه-ی-فرار
هر اوْچۇ فۆرصهت ائیلهسه، فوْرهن اوْنا بیر اوْخ وۇرار
معلۇم دیر دیلدهن دۆشهر، بۇ نحو ایله اوْلسا شیکار
بیلمهز اؤزۆن، آچماز گؤزۆن، آهۇی خوْش منظهر باجێ
شاعر:؟؟؟؟


text:
موضوعات : سوروجولوک
آفرود سوروجولوک یاریشی،گوگاندا کئچیریلدی
اؤلکهنین ایلک قار اوزهرینده آفرود سوروجولوک (رانندگی) یاریشی،جومعه گونو دوغوآذربایجانین گوگان شهرینده کئچیریلدی(برگزار)،گوگاندا کئچیریلهن آفرود یاریشی ،اؤلکهده ایلک کز قار اوزهرینده کئچیریلهن بیر آفرود ییغینجاغیدیر.قار اوزهرینده آفرود سوروجولوک یاریشی؛جومعه گونو سحرچاغی ساعات ۹دا دوغو وباتی آذربایجان، قزوین ،اردبیل، زنگان،گیلان وکوردوستان اوستانلارین حوضورو ایله بیر قارلی اورتامدا کئچیریلدی.بو آفرود یاریشماسی ،دؤرد…
لامبورگینیCabreraنین،ایلک شکیلی یایینلاندی
لامبورگینی کبررا،۱۰سیلندیرلیک ماتورو ایله ۶۰آت(اسب بخار) گوجه صاحیبدیر.لامبورگینی Cabrera (کبرا) ۳٫۲ثانیهده ،ساعاتدا ۱۰۰کیلومتر سورعته چاتا بیلر.دئمهلیدیر ایتالیادا اورهتیلمیش (تولید شده) لامبورگینی،ساعاتدا ۳۰۰کیلومتردن آرتیق سورعت له سورونهر. دئمهلیدیر بو ییرتیجی لامبورگینی، ۲۰۱۴/۱۳۹۳ ایلینده بازارا عرضه اولاجاق.Cabrera دیزاین باخیمیندان لامبورگینی آوانتادورا یاخینلیغی وار.آرتیرمالی دیر؛Cabrera ،آلومینیوم ، فیبر کربن و یونگول(سبک) قاتقیلاردان اورهتیلینیب.
دونیا اؤلکهلرین،سوروجولوک ائتکیسینده اوز وئرن اؤلوملرین خریطهسی
اینسانلارین اؤلوم ندنلرینی فیکیرلهشنده؛سرطان، اورک سالدیریسی (حمله قلبی)کیمی خستهلیکلر ذهنیمیزه یول آچیر.اما ایندی، اینسانلارین ان چوخ اؤلوم ندنی، سوروجولوک اولایلاریندان(حادثه) آسیلیدیر، سوروجولوک(رانندگی) و سوروجولوک گوونلیگی (امنیت)،دونیانین بیر چوخ اؤلکهلرینده، اؤنملی بیر قونودور.حال حاضیردا،ایللیک(سالانه) اولاراق،دونیا اوزهرینده(سطح)،۱٫۲ میلیون نفر، سوروجولوک اولایلارین ائتکیسینده(اثرینده) جانلارینی ایتیریرلر .تاسوفله بیر چوخ اؤلکهده بو قونونون اؤنملیگینه دهیر…
سوروجولوک چاغیندا،تئلفون ایله دانیشماق،چوخدا تحلوکهلی دئییل
بیلیم سسی- تئکنولوژی مئدیالاردان چوخلو بیلیمسل(علمی) بیلگیلر ائشیدهرک ؛بیلدیکلریمز یئنیلنیر. اؤرنک اوچون؛بو ساده سؤزو کی ،ماشین سوررکن هر کاریخدیران ایشدن (بو کاریخدیران ایشین نه اولماسی اؤنملی دئییل) چکینمهلییک(خوداری) سؤزونو ،هر زامان دینلهمیشیک. بیلدیگینیز کیمی هر باخیمین ،قارشیِسیدا (مخالیف) اولابیلر،هر چالیشما ویا سانال آراشدیرما ایسه (نیز)دگیشه بیلینر. اؤزل بیر دورومدا(وضعییت)، هر…


text:
قارا قیش دان گیلئییم وار
بیزه آغ گؤستریر اؤز رنگینی آنجاق...
اوزو آغ او قارالیق دان گیلئییم وار!
ائله دولموش اوره گیم کی قلمیم ده یازا بیلمیر
آخی بیر عؤمر یازیب دیر یارین آدین پوزا بیلمیر!
یاردان آیری قالا بیلمیر
غمی تارین چالا بیلمیر
آخی سئوگیم منه بیر دونیا یاراتمیشدی اؤلوم سوز
او دئییردی سئویرم من سنی سؤزسوز
ایندی اولموش بودا بیر سؤز ، قورو بیر سؤز!
یانیرام هر گئجه سن سیزلیک الیندن
یازیرام او غمه باتمیش قلمیم نن
سنه نیفرین ، سنه ناله ، سنه آهیم
سنه یوخ آیری جوابیم!
سن اورک اوغروسوسان
هر شئیی پولدا گؤرورسن
سن پولون یولچوسوسان
سن قارانلیق یولوسان
اوره گیم تک دولوسان!!
گؤزلرین دای منیله هئچ نه دانیشمیر
گؤزلرین جانیمی آلمیر
اوز - گؤزون دای هئچ اوتانمیر
باخیشین عشقیمی قانمیر
او ملاحتلی باخیشداندا خبر یوخ
گؤزووا کاش ده یه مین اوخ!!
من سنی سئوگی بیلیردیم،
سنه قلبیم دئیه رک ، سنی من جاندا بیلیردیم
سنی ناموسلو بیلیردیم!
سن گرک آتش عشقینده یانایدین
دئمیرم منله اولایدین ، منه بیر بوسه وئره یدین!
دئییرم کاش کی اغیار گؤرن گول اوزووو منده گؤره یدیم
دردیوی منده بیله یدیم ، گؤز یاشین منده سیله یدیم!!
سن منیم آللاهیم اولدون ، سن باشیمدا تاجا دؤندون
تاج اولارکن آغیر اولدون، سن گئدیب اؤزگه نین اولدون!!
اوره ییمده یارا اولدون!! باشیما سنده کول اولدون!!
سن گؤزومده یاش اولوبسان ، ساری گول میثلی سولوبسان
اوره گین تک داش اولوبسان ، منطیقین تک بوش اولوبسان
یئنی بیر سؤزده ائشیتدیم: سن گئدیب بایقوشیلا یولداش اولوبسان!
تاییوا سن توش اولوبسان! هر کسین اؤز پایینا ، اؤز تایینا میصداق اولوبسان
سن بؤیوک بیر یالانیمسان ، سن زهر تک بالیما چوخ جالانیب سان
سن بو دونیانی قاتیب سان! وفاسیزلیق میدالین سن قازانیب سان
سن اؤزوندن باج آلیب سان!!!!
داها عشقین کیتابین من بوکه جم
داها تنهالیغا باش ایمه یجم ، یئنی دونیا تیکه جم
گئده جم من یاشییام ، آیری عشقین هوسینده
چوخ سویوقدور نفسینده ، قالمیرام من قفسینده!!
او یالان سؤزلریوه من تئز ایناندیم ، غم دونیانی قازاندیم
سنی من اؤز ائلیمه فخر بیلیب ، فخریده ساندیم
ایندی فخریمدن اوتاندیم ، بلکه سندن ده اوساندیم!!
ایستی یئر ، ایستی قوجاق ، گؤزله ییر اؤزگه یاتاقدا
سنین عشقین او اتاق دا ، سنین عشقین ائله او چاغدا
سنده صاف دویغو یالاندی ، سن هوسدن یارانیب سان
اون اوچونده تالانیب سان!
قارا قیش دان گیلئییم وار ، قارا قیشدا یارانان
قارا قیش نسلینه قارقیش ، اونا قارقیش
سئوگیمه آلقیش ، اونا قارقیش!!!
بیلیرم قارقیشیم آلتدا قالاجاقسان
سنه قارقیش سنه قارقیش سنه قارقیش...!!!!!!!!!!
شعر: شیمشک شهبازی نین اوغلو پژمان شهبازی نین دیر.


text:
گؤزو آلدادان حووض!
یوخاریدان باخارکن، بیر ساده و گرچک اوزمه حووضا(استخر شنا) تای، دورو ودالغالی سودان دولو گؤرونور، اما اونون ایچینده اوزهنلر، ائو پالاتاری گئییب نفس چکیرلر ! دانیشیرلار، او اله بو اله باخیرلار! بونلار گرچکدیر یوخسا یالان!یوخاریدان باخسانیز دئدیکلریمیزی اینانمالیسینیز اما بو اوزمه حووضون آشاغی بؤلومونه گئدهرکن ، یوخاریدان باخان گؤرنتونون اویدورما اولماسینی باشا دوشهجکسینیز.دئمهلیدیر ؛ بو حووضدا ،سو دان و اوزهن آداملاردان هئچ خبر یوخدور. گرچکده(واقعییتده) یوخاریدان باخانلار آلدانیرلار.دئدیگیمیز اوزمه حووضو ژابونون “کانازاوا” اینجه صنعت(هنر) بیلیم یوردوسوندا یئرلهشیب. بو گؤزو آلدادن (گول زننده)حووضو”لئوناردو ارلیخ” آراژانتینلی صنعتکار دیزاین ائدیب. بو گؤزو اویدوران اوزمه حووضون آلتیندا سویلا دولو ۴ اینچلیک قات(لایه) بو آلدانمانین ندنیدیر .
۲ نظر
-
چوخ گؤزل سایتیز وار یولوز داواملی اولسون یاشایاسیز
چوخ سئودیم
-
بوردا نئچه دانا نوکته وار ۱:بئلنچی ایشلریله توریست قازانماق اولار ۲:اومودلی یم آذربایجان دا بو جور بیر حووض یاراداق، فیکر ائله میرم چتین ایش اولا ، بیر قات قالین شیشه ایسته ییر و اونلاری دوزگون سو گئچرمز( آب بندی) ائله مق و اوستونه سو دولدورماق ۳: بونا دییرلر یارادیجی بئیین ! ۴: آمما بیری سی اوردا اوزمک ایسته سه یامان تعجب ائله ملی اولار!!


text:
دوکتور صمد سرداری نیا اردیبهشت 1947-ده تبریزین امیرهقیز محلهسینده دوغولدو. تبریز بیلییوردو (اونیورسیتهسی) تاریخ بؤلومونو 1971-ده بیتیردی. همین ایلده ایران میلّی رادیوسوندا ایشه باشلادی. او، بو ایللر اثناسیندا تهران بیلییوردو حقوق بؤلومو اؤیرنجیسی اولوپ 1978-ده بو بؤلومو بیتیرهرک ایکینجی لیسانس دیپلوماسینی الده ائتدی.
سردارینیا آذربایجان تاریخی ایله ایلگیلی آپاردیغی گئنیش آراشدیرما و تدقیقاتلاریندان دولایی 2003 ایلینده آذربایجان جمهوریتی باکی دؤلت بیلییوردو طرفیندن فخری دوکتورا درجهسینی آلماغا لایق گؤرولدو. او، آذربایجان تاریخی ایله باغلی چئشیدلی درگیلرده بیر چوخ بیلیمسل مقاله و کیتاب یازدی.
سردارینیا، 1979 دئوریمیندن سونرا یاییملانان تورکجه-فارسجا وارلیق درگیسینین یایین قورولو عضوو و درگینین ائتکین یازارلاریندان بیری اولموشدور. او، عینی زاماندا آذربایجان مدنیت اوجاغی، دیلماج درگیسی وب. قورولوشلارلا یاخین ایشبیرلیگی ایچینده کیملیک و تاریخ بیلینجینی خالق کوتلهلری و اؤزللیکله ده گنجلره انتقال ائتدیرمهیی سوردوردو. او آردیندا، چاغداش آذربایجان تاریخی ایله ایلگیلی یاپیلاجاق بیر چوخ آراشدیرمایا ایشیق توتاجاق اینجهلهمه، تدقیق و تثبیتلر بوراخاراق فروردین 2008-ده اؤلدو.
دوکتور صمد سردارینیانین بعضی اثرلری:
1. تبریز مهد صنعت چاپ در ایران (ایران-دا باسیم صنایعینین بئشیگی تبریز)
2. تبریز شهر اولینها (ایلکلرین شهری تبریز)
3. تاریخچه تئاتر تبریز (تبریز تیاتروسونون تاریخی)
4. ملا نصرالدین در تبریز (تبریز-ده موللا نصرالدین)
5. نقش مرکز غیبی تبریز در انقلاب مشروطیت (تبریز مرکز غیبیسینین مشروطیت دئوریمیندهکی رولو)
6. علی میسو: رهبر مرکز غیبی تبریز (علی میسیو: تبریز غیبی مرکزینین باشچیسی)
7. باقر خان سالار ملی (میلّی سالار باقیر خان)
8. دارالفونون تبریز دومین مرکز آموزش عالی (تبریز داراولفنونو، ایکینجی یوکسک تحصیل مرکزی)
9. سیری در تاریخ آذربایجان (آذربایجان تاریخینه بیر باخیش)
10. تاریخ روزنامه و مجلههای آذربایجان (آذربایجان قزئته و درگیلرینین تاریخی)
11. مشاهیر آذربایجان (آذربایجان آدلیملاری)
12. آذربایجان پیشگام جامعه مدنی (آذربایجان سیویل توپلوم اؤندری)
13. ایروان یک ولایت مسلمان نشین بود (ایروان مسلمانلارین یوردویدو)
14. قرهباغ در گذرگاه تاریخ (تاریخ گئچیدینده قاراباغ)
15. جنگ قرهباغ (قاراباغ ساواشی)
16. قتل عام مسلمانان در دو سوی ارس (آرازین ایکی تاییندا مسلمانلارین قتلی عامی/ سوی قیریمی)
17. باکو شهر نفت و موسیقی (باکی موسیقی و نفت شهری)
حاضرلایان: آرتوم دینج
»»»»»»»»»»»»»»»»»»»»»»»»»»»»»»»»»»»»»»»»»»»»»»»»»»
خاطیرهلریمدهکی دوکتور صمد سردارینیا
محمدرضا هیئت وارلیق درگیسی یازی ایشلری مودورو
مرحوم دوکتور سردارینیانین آدینی چوخ کیچیک یاشلاریمدان بیلیردیم. او زامان آتام مرحوم هدایت هیئت وارلیق درگیسینین تبریزدهکی داغیتیم ایشینی عهده سینه آلمیشدی و درگی هر آی بیزیم ائوه گؤندریلردی. اؤنجه لری درگیده کی تورکجه مقالهلری اوخوماقدا چتینلیک چکردیم و ان چوخ فارسجا مقالهلری و مرحوم منظوری خامنهنین "تورکجه-فارسجا محاوره" آدلی سلسله یازیلارینی اوخویاردیم.
صمد سردارینیانین مقالهلری فارسجا اولوب، هر ساییدا دا یایینلاندیغی اوچون اونون آدی چوخ اسکیدن بری حافظهمه یئرلشمیشدی. 1365-ده آتام وفات ائدینجه درگینین تبریز تمثیلچیلیگینی دوکتور سردارینیا اوستلندی و او تاریخده من ده بؤیوک قارداشیم دوکتور فرهاد هئیتین آراجیلیغی ایله دگرلی عالیمی یاخیندان زیارت ائتمه فرصتی تاپدیم. او زامانلار حؤرمتلی دوکتور جواد هئیت هر ایل ان آز بیر دفعه تبریزه گلیب دوستلاری و قوهوملاری ایله یاخیندان گؤروشردی.
بو گؤروشمهلر داها چوخ تبریزین قیمتلی شخصیتلریندن اولان دوکتور خاقانینین ائوینده گرچکلشردی و ادیبلر، یازارلار و بیلیم آداملاری اورایا توپلاناراق فیکیر مبادلهسی آپاراردیلار. دوکتور سردارینیا هرکسدن اول گلیب، هرکسدن آخیر چیخاردی. اونون حضورو مجلیسه ایستیلیک و آغیرلیق قاتاردی. یا هئچ دانیشمازدی، یا دا چاغداش آذربایجان تاریخینی، مطبوعاتینی و بؤیوک شخصیتلرینی اؤزونه مخصوص بیر مهارت و هیجانلا اوزون – اوزون آنلاتاردی. عقیدهسینده چوخ محکم ایدی و حیاتیندا سئچدیگی یولو سونونا قدر یورولمادان، اگیلمهدن و ساپمادان داوام ائتدیردی.
1369-جو ایلده (18 یاشیمدایکن) اوستاد دوکتور جواد هیئت منی مرحوم دوکتور زهتابییه تاپشیردی و منیم الیمدن توتماسینی ایستهدی. دوکتور زهتابی او زامان تبریز رادیوسونون خارجی یایینلاریندا (برون مرزی) ایشلهین امکداشلارینا تورکجه درس وئریردی و من ده ایلک دفعه اورادا مرحوم زهتابینین زیارتینه گئتمیشدیم. او مرحوم منیم تلفونومو آلدی و بیر- ایکی گون سونرا منه تلفون ائدهرک هر هفته باشقا بیر ائوده یاپیلان تورکجه کورسلارا دعوت ائتدی. بو منیم حیاتیمدا چوخ اؤنملی بیر حادثه ایدی.
چونکی اساساً وارلیق درگیسیندن اؤیرندیگیم آذربایجان تورکجهسی ادبی دیلینی سیستملی بیر شکیلده، هم ده بؤیوک بیر اوستادین نظارتی آلتیندا تکمیللشدیرهجکدیم. ائولرده کؤنوللو اولاراق و بؤیوک بیر اؤز وئری ایله یاپیلان کورسلاردا بیر-بیریندن دگرلی عالیملر، یازارلار و ادبیلر واردی. اونلاردان بیری ده بیر نئچه گون اؤنجه ایتیردیگیمیز دوکتور صمد سردارینیا ایدی.
او انسانلارین یاشلارینا و بوتون مشغلهلرینه رغماً آنا دیللرینی داها دریندن اؤیرنمگه چالیشمالاری اونلارین نه قدر عزملی، غیرتلی و یورولماز اولدوقلارینی و منیم دوغرو بیر یول سئچدیگیمی و اونلارین یولونو داوام ائتمم گرکدیگینی گؤستریردی. او تاریخدن تام 18 ایل گئچیر و من او انسانلارلا، اؤزللیکله ده مرحوم دوکتور سردارینیا ایله عینی صینیفده، آنا دیلی درسلرینده اوتوردوغومو، اؤزوم اوچون بؤیوک بیر شرف حساب ائدیرم.
تبریزده یاشادیغیم ایللرده او مرحومدان چوخ شئیلر اؤیرندیم. تبریز قزئتلرینین بیرینده چیخان ایلک مقالهمی اوخودوقدان سونرا منه قیسا و چوخ معنالی بیر جمله دئمیشدی: "محمدرضا، مقالهنی اوخودوم، چوخ گؤزل ایدی، آنجاق چالیش ائله مقاله یاز کی، وارلیق درگیسی اونو یایینلاسین". بو جمله منی داها چوخ حرکته گتیردی و او تاریخدن سونرا مقالهلریمده وارلیق درگیسی استانداردینی یاخالاماغا چالیشدیم وسونوندا باشاریلی اولدوم.
دوکتور سردارینیانین وارلیق درگیسینه گؤندردیگی مقالهلر اؤزونه مخصوص دوزنی، تمیزلیگی و گؤزل خطی ایله سئچیلردی. 1372-ده گؤندردیگی مقالهلرله 1386-دا گؤندردیگی مقالهلری مقایسه ائتدیگیمیزده اونون نه قدر دوزنلی و سلیقهلی اولدوغونو گؤره بیلریک. او هر زامان مقالهلرینی اوزون ساری کاغیذلاردا، هئچ بیر چیزمه و قارالاما اولمادان یازار و صحیفهنین سونونا قدر دولدوراردی.
دوکتور سردارینیا ایله ان سون گؤروشوموز گئچن ایل تبریزده و او مرحومون ائوینده ایدی. دوکتور جواد هیئت کیتابلارینی تبریزین میلّی کیتابخاناسینا هدیه ائتمک اوچون بیزیمله بیرلیکده تبریزده ایدی. مراسیمدن بیر گون سونرا مرحوم سردارینیا بیزی ائولرینه آخشام یئمگینه دعوت ائتدی. قیزی ائلناز خانیم دوکتور هئیتین چوخ گؤزل بیر رسمینی چکیب ائوین دووارینا آسمیشدی.
حیات یولداشی خانیم پیرهاشمی چوخ نفیس یئمکلر پیشیرمیشدی و اوغلو آیدین بگ قوناقلاری صمیمیت و محبتله آغیرلاییردی. من آنکارایا گلهجگیم اوچون، او گئجه مرحوم سردارینیا وارلیقدا یایینلانماق اوزره بیر نئچه مقالهسینی بیر یئرده منه وئردی. بیر نئچه آی سونرا بئله آجی بیر حادثهنین باش وئرهجگینی عاغلیمین اوجوندان بئله گئچیره بیلمزدیم.
صمد سردارینیا تام آنلامی ایله بیر تبریزلی ایدی. اونون دانیشیق طرزی، یاشامی، عایلهیه مناسبتی و مسألهلره باخیشی اونون آنا یوردونا نه قدر باغلی اولدوغونون گؤسترگهسی ایدی. او، تبریز کیمی غرورلو، تبریز کیمی ساده ایدی. تبریز کیمی اگیلمز و تبریز کیمی آلچاق کؤنوللو ایدی.
مرحوم سردارینیانین وارلیق درگیسی اوچون گؤستردیگی خیدمتلر اونودولمازدیر. هئچ بیر تمناسی اولمادان وارلیق درگیسینین تبریزده داغیتیم ایشینی گؤرر و اونو یاخیندان تعقیب ائدردی و وارلیق درگیسی نین سون مقاله لری اونا عاید ایدی.
روحو شاد، مزاری ایشیقلی، قالانلاری دؤزوملو، سئونلری صبیرلی اولسون.


text:
آلاتوران یایینلارینین نشر ائتدییی “تاریخین پرده آرخاسی “ ایندا تاریخده موختلیف حاکیمییتلر دؤورونده منیمەسنمیش تاریخ آنلاییشینین دەیرلندیریلمەسی ایله یاناشی، شوعوبییه حرکاتی، فارس-ایران میللتچیلییینی فورمالاشدیران کیتاب کیمی تانینان شاهنامه اثری، هابئله ایران و آذربایجاندا تبلیغ اولونان نووروز بایرامی روایتی کیمی خوصوصلار موذاکیره اولونوب.
کیتابدا 10-11-جی اثرلرده یاشایان بؤیوک فارس شاعیری ابولقاسم فردوسینین یازدیغی شاهنامه اثریندکی آنتی-تورک فیکیرلرین چوخونون اصلینده صفویلر واسیطەسی ایله اثره علاوه اولوندوغو ایرەلی سورولوب. بیر چوخ گونئیلی یازار و آراشدیرماچینین فیکرینجه، فردوسینین اثرینده خوصوصیله تورکلر و عربلره قارشی بیر چوخ ایرقچی ایفادلره یئر وئریلیب.
گونتای گنجالپ آمئریکانین سسینه موصاحیبەسینده شاه ایسماعییلین امری ایله حاضیرلانمیش “شاه تهماسیب شاهنامەسی“ آدی ایله مشهور اولان شاهنامه نوسخەسی حاقیندا دانیشیب. اونون دئدیکلەرینه گؤره، شاهنامه کیتابینینین ایران و آذربایجان توپلوموندا یاییلیب، منیمسنمەسی اساسن صفویلر دؤنەمینده حیاتا کئچیریلیب.
“صفویلر عثمانلینی آشاغیلاماق اوچون آنتی-تورک فیکیرلری دستکلەییب، یاییبلار. ائله کی موعاصیر تاریخده آذربایجاندا هر ائوده بیر شاهنامه کیتابی مؤوجود اولوب. چایخانالاردا شاهنامەخانلیق یا شاهنامه اوخوما مجلیسلری ده صفویلر طرفیندن باشلادیلمیشدیر. “ دئیه گونئیلی آراشدیرماچی سؤیلەییب.
گنجالپین سؤزونو ائتدییی 268 مینیاتور اثریندن عیبارت اولان شاه تهماسیب شاهنامەسینین بیر صحیفەسی -2011جی ایلین آپرئل آییندا لوندون شهرینده 7.4 میلیون فونتا (12 میلیون دولار ( ساتیلیب. رویترز خبر آگئنتلییی بو ساتیشین ایسلامی سنت اثرلری تاریخینده بیر رئکورد اولدوغونو بیلدیرمیشدی.
رومان، تاریخ آنالیزی و ترجومەلردن عیبارت اولان باکیدا چاپ اولموش بیر چوخ کیتابین موللیفی گونتای گنجالپ “یولاتایین خاطیرلری“ آدلی رومانی، ائلەجه ده آذربایجان جمهوریتی مئدیاسی و تاریخچیلر آراسیندا پولئمیکالار دوغورموش صفویلر اثرینین آذربایجاندا ان چوخ ساتیلان کیتابلار سیراسیندا اولدوغونو دئییر.
“ یئنی کیتابیمین دا بیر چوخ تاریخی مؤضولارا فرقلی باخیش آچیسی گتیرەرک آذربایجان و ایرانداکی تاریخ آنلاییشینی سورغولایاجاق، ازبرلری پوزاجاقدیر. . . یالانلار و افسانلره دایانمیش بیر تاریخ آنلاییشی بیر خالقین یوکسلمەسینه مانع اولار،“ دئیه فینلاندییادا موهاجیرتده یاشایان گونئیلی یازار علاوه ائدیب.


text:
دوشنبه شانزدهم اردیبهشت 1392
بوراسی لاهه محکمهسی دئییل
مصدقجنابلارینین،لاهه محکمهسینده ائتدیکلری حاقدا،توپلومدا(جامعهده) فرقلی سؤیلهنتیلر و سؤزصؤحبتلر یارانیب! دوغروسو،سؤزه ایپ باغلاییب اوینادیرلار؛دوغرو یوخسا یالانی قارانلیغا بورویورلر!
مصدق حاققیندا سؤیلهنتی لرین بیریسی آشاغی داکی شکیلدیر:
سؤیلهنتی اؤرنهیی:
"لاهه سونوجو ایران نفعینه بللندیکدن سونرا؛ مصدق؛ انگیلیس تمثیلچیسینه قهقهلی گؤلوش ائتدی!"
مصدق جنابلاری ، بیر یوکسک دیپلومات اولاراق؛ بئلنچی داورانیشی،بیر رسمی محکمهده ؛عاقیلدان اوزاق گؤرسهنیر!
گئرچک!
بو شکیلده مصدق جنابلاری؛ بیرلشمیش میللتلرین مقررینده؛ ارنست گوارا ایله بیر دوستانه جلسهده دیرلر! و بو شکیل، لاهه محکمه سینه باغلی دئییل!(قایناق - قایناق)
قایناق: بو یازی گمانه سیته سیندن،آذربایجان تورکجهسینه چئوریلیب.
سه شنبه دهم اردیبهشت 1392
تورکمن چای مقاویلهسی و یالان پالانلار !!!
و بللی دئییل، سؤیلهنتی یایانلارین، 100ایللیک مهلتین بیتیشیندن؛سؤز آچماقدان؛ آماجلاری نهدیر!!
ایکینجی؛تورکمنچای مقاویلهسی،1828 ده باغلانیب! یعنی 184 ایل اؤنجه!!! 100ایللیک مهلتده اولسایدی(کی یوخدور)یئنه 84 ایل اؤنجه،گرک سونا چاتاردی!
بو یازی،گمانه سیتهسیندن؛آذربایجان تورکجهسینه چئوریلیب.
چهارشنبه چهارم اردیبهشت 1392
10ریشترلیک دئپرم و سؤیلهنتیلرین دولانیشی!
10ریشترلیک دئپرم و سؤیلهنتیلرین دولانیشی!
10ریشترلیک دئپرم،اورتا دوغودا اوز وئرهجک!!!سؤیلهنتی و یانلیش خبرین دولانیشی،خبر آژانسلاریندا !
بو سؤیلهنتی،نه جور یاراندی!
الوطن سیتهسی بیر گوزاریشده بیلدیردی:پایلاشیم سیتهلره دایاناراق، بیر شایعه یایینلانیب: 10 ریشترلیک دئپرم اورتادوغودا مئیدانا گله جک .
الوطن سیتهسی،بو اولایی، بیر سؤیلهنتی،بیلدیریر! اما ایراننین آژانس خبرلری، آزی گوگل چئویرمهیهده قوللانمادان،بو سؤیلهنتی اینانیب، قول قانات وئریب و جامعهده یایینلایبلار!
ایلنا بیر گوزاریشده یازدی:آمریکادا یایینلانان الوطن قزئتی،آمریکا اونیورسیتهسین دئپرم آراشدیرما مرکزینه دایاناراق؛اورتا دوغودا 10 ریشترلیک دئپرمین گؤزلهنتیسیندن خبر وئریب!!
بو یانلیش خبر،باشقا خبر آژانسلارا دا یئتیشهرک (خبرآنلاین)؛سؤیلهنتینین دولانیشینا یاردیم اولوبلار!!
آرتیرمالیدیر؛آمریکا اونیورسیتهسی دئپرم آراشدیرما مرکزی،بو قونودا بئلنچی گؤزلنتیسی هئچ اولماییب!
سوندا بو سؤیلهنتی ،بیر خبر اولاراق! قزئتهلردن باش چیخاردی!
پایلاشیم سیته لرده یارانان سؤیلهنتی،یئنیدن، آدلیم خبر آژانسلارا دایاناراق؛ داها گوجله پایلاشیم سیته لره دؤندو!
البته ایسنا خبر آژانسی،دوکتور زارعینین سؤزلرینه دایاناراق؛بو سؤیلهنتینی رد ائتدی
قایناق: گمانه،سیته سیندن،آذربایجانتورکجهسینه چئوریلیب!
سه شنبه سوم اردیبهشت 1392
ایرانلیلارین، ذکا قاتساییلاری(IQ)،نئچه دیر!
آی کیو( IQ) و یا ذکا قاتساییسی(ضریب هوشی)، بیر اینساننین ذکا و هوش اؤلچومون بیر عدد اولاراق بللندیریر.بو اؤلچوم فرقلی تئست لر له،بللهنیر و بیر ثابیت عدده یئتیشر . ذکاقاتساییسی ،اینسانلارین 95فایزینده،70 ایله130 دور.
مودتلردی،سانال(مجازی) دونیاسیندا؛ایرانلیلارین یوخاری آی کیوسوندان( IQ)سؤز گئدیر! اما دوغرو قایناقلار بونون ترسین گؤستهریر! قایناقلارا اساس،ایرانلیلار،بیر اورتالاما آی کیویا صاحیبدیرلر .
البته هئچ موسسه و یا درنک،رسمی اولاراق،ایران جامعه سیندن،آی کیو تئستی آلماییب! اما باشقا اؤلکه لرین آراشدیرمالاری،دوغو آسیانین ساکینلرین، ان یوخاری آی کیو و افریقانین مرکزی، ان آز آی کیویا صاحیب اولماغین گؤستهریر. ایرانلیلار 84 ذکاقاتساییسیلا دونیادا بیر اورتالاما آی کیویا صاحیب دیرلر.
بیر سیرا آراشدیرچیلار، ایراننین آی کیو قاتساییسین (IQ) آزالماغین اینانیرلار و بو گئری له مهنی (کاهش) ،بئیین کؤچونه (فرار مغزها) باغلی بیلرلر.
قایناقلار:
قایناق:گمانه سیته سیندن؛آذربایجان تورکجهسینه چئوریلیب!
شنبه بیست و چهارم فروردین 1392
دوکتور حسابینین ،انیشتین ایله بیرلیکده چکیلمیش شکیللی یوخدور!!
دوکتور حسابینین ،انیشتین ایله بیرلیکده چکیلمیش شکیللی یوخدور!!
هردن ، انیشتیننین باشقا اینسانلار ایله چکمیش شکیللری اینترنت ده یایینلانیر و ایدعا اولونور بو شخص "دوکتور حسابی" دیر!اما بو سؤیلهنتی لره ،سون قویماق اوچون،دئمه لیدیر؛"دوکتور حسابی" و انیشتین بیرلیکده هئچ شکیل چکمه ییب لر! البته بیر گون بو قونودا شکیل تاپیلسادا،دوغرو یوخسا یالانی، اوزمان لار طرفیندن بللنمهلیدیر.
بورایا دک اوچ شکیل،توپلومدا سؤیله نتیلرین یایینلانماغینا مئیدان وئریب؛بو اوچ شکیل لردن بیریسی؛اوتریشلی، ریاضیچی فیلسوف، "کورت گودل" (1906دوغوملو؛ برنو شهرینده؛اؤلوم،امریکانین نیوجرسی ایالتینده) جنابلارینا باغلی دیر.بو گؤرونتو "کورت گودل" و انیشتیننین چیکلمیش شکیلی دیر.
اؤرنک سؤیله نتی :بوشکیل،"پروفسور حسابی درکنار انیشتین" باشلیغیلا "جهان نیوز" سیته سینده،یایینلانیب!
آشاغی داکی شکیل ایسه ،پایلاشیم سیته لرده دوکتور حسابی یه عایید ائدیلینیبدیر:
بوشکیل ده "بهرام کورشون اوغلو "(1922دوغوملو،تورک فیزیکچی)،انیشتیننین کناریندا گؤرونور! و دوکتور حسابی جنابلارینا عایید دئییل!!
بیر باشقا شکیل، انیشتین و کورت گودل(آلمانجا: Kurt Gödel)جنابلاریندان .
بو شکیل، سانال(مجازی) دونیاسیندا ،دوکتور حسابی جنابلارینا باغلی و عایید بیلدیریلینیب دیر.
دوکتور حسابینین اؤز اوغلو ایسه بو شکیلی رد ائله ییب و دوکتور حسابی جنابلارینا باغلی اولماماغین بیلدیریب!
بو یازقی،گمانه سیته سیندن ،تورکجه یه چئوریلیب.
یکشنبه بیستم اسفند 1391
"عاليه صبور" يوخسا "آليا سابور"؟
"عاليه صبور" يوخسا "آليا سابور"؟
19ياشلي ايرانلي قيزين ،اوستادليق كورسوسون، اله گتيرمهيين سؤزصوحبتي هر يئرده دينله نيلينير!سؤيلهنتي ني (شايعه ني) اوخوياق:(فيس بوك اؤرنه يي)
" عاليه صبور"،19 ياشلي ايرانلي-آمريكالي گنج قيز،بيليم يوردونون اوستادليق كورسوسون اله گتيردي؛بئله ليك له بو 19ياشلي ايرانلي قيز ،دونيانين ان گنج اوستادي اولاراق؛ آدين گينس كيتابيندا ثبت ائله دي!
پايلاش! ايرانليغيوي دونيايا گؤسته ر!هموطن!
اما گئرچك!!
بو خانيم قيزين ،آدي تام يازقي و قايناق لاردا،Alia Saburذكر اولونوب! و فارسجا اوخونوشو،"آليا سابور" اولور!
"آليا سابور"،1989نجو ايلده نيويورك دا، آنادان اولوب و دوغوردان،19 ياشيندا ،گؤنئي كوره نين بيليم يوردوسوندان اوستادليغا صاحيب اولوب.
آليا سابور، اؤز سيته سينده، ايراندان ويا اؤزونون ياري ايرانلي اولماغيندا هئچ سؤز آچماييب!!
بو سؤيله نتي،عرب لرين پايلاشيم سيته لرينده ايسه گؤرونو!اما اونون دا هئچ دوغرو قايناغي يوخدور!
آرتيرماليدير؛بو 19ياشلي قيزين،آناسين آدي،"جوليا "و آتاسين آدي،"مارك" دير؛ بو قيزين ،ايرانلي اولماماغي ،آتا آناسين آدلاريندان ايسه ،بللي دير!


text:
یکشنبه پانزدهم اردیبهشت 1392
بیلگی یاریشماسی!! (اؤدوللو)
متن زیر وجایزه متعلق به وب سایت چیپ می باشد!!
بو گونه جن پایلاشدیغیمیز یازیلاردان ۱۰ سورو حاضیرلایب و پرتالیمیزین ایلک یاریشماسینی باشلادیق، ان چوخ سورویا دوغرو یانیت وئرن لرین ۳ نفرینه ۲۰۰۰ تومنلیک جئب تئلفونو شارژ کارتی (یاریشمایی قازانان یاریشماجینین ایستدیگی هر هانسی اپراتوردان ) اودول اولاراق وئریله جک دیر.
- دوغرو یانیت وئرن لرین سایسی ۳ نفردن چوخ اولسا چکیلیش یاپیلاجاقدیر.
- یاریشمادا یاریشماق ایچون پرتال دا آد یازدیرمانیز گرکلی دیر ، آد یازدیریقدان سونرا قوللانیزی آدینیزلا سایتا گیریش یاپمالیسینیز. (بوردان آد یازدیرا بیلرسینیز)
- هر قوللانیجی یانلیز بیر دفعه یاریشما حاققی وار.
- یاریشما ۱۳۹۲/۲/۲۱ یئلی گونی (شنبه) باشا چاتاجاقدیر.
-یاریش سیتهسینین ایزلیمی:تورک دیلینده،تئکنولوژی پورتالی
سیزلره بول شانس آرزو ائدیریک


text:
سندن آیری دوشه ری باغریم اولوب قان وطنیم
من سنین وورغونونام ، سئوگیلی جانان وطنیم
قوش قانادلا اوچاری ، منده سن ایلن اوچورام
اورتانی کسدی یامانداغ کیمی هیجران وطنیم
مهربان بیر آنا تک ،سن منه لایلای چالدین
کؤچری اولدو آنام تکجه منه سن قالدین
سن آزادلیق دییه ،مشروطه دئییب سن آلدین
نسخه سینه قالمیشام حیران وطنیم
سن بؤیوتدون قوجاغیندا نبی تک اصلانلار
،  ، مینلرجه ایگید قافلانلار
توپلاسام شعریمه لازیمدی یازام دیوانلار.
سن شرفسن منه ای تاریخ دوران وطنیم .
چوخ خمار گؤزلو باخیش قصد ائدیب آلسین جانیمی
وئرمه رم دنیایا ،تبریزلی دلی جیرانیم ،
قویمارام اووچولاری ، اوولویا شوخ طرلانیمی
لاییق اولسام ائدره رم جان سنه قربان وطنیم
سازیمین نغمه سی سن ،آرزولارین جنتی سن
دیلیمین ازبری سن ، ائل اوبانین شوکتی سن
سن لاچین لار دیاری ،بابکیمین مسکنی سن
وئرمه دین یادلارا باج ،سن اوج آلانسان وطنیم
سن اگر بیر شمعیدین ، منده سنه پروانه ،
من کرم تک دؤزه رم اصلیم ایچون هیجرانه
لیلی ایسترسه وئرر قیس جانین مردانه
من سنین یوسفینم ،سن منه کنعان وطنیم
چال وصال ماهنی سینی ، قوی اوخوسون ائللریمیز
ایلک باهار نغمه سینی ،قوی اؤته بولبولریمیز ،
بیر بولاقدان سو ایچیب اودلو بو نیسگیل لریمیز
بو وصیتی یازیب – کؤچدی   وطنیم
آهیمی حبس ائله ییب ، سینه نی حسرت دارادی .
باخار سان جان ائویمه ، هیجران الیندن یارادی
حسرتیم سانکی منیم سئل لر آپارمیش سارادی
اولماسان سن نییه لازیمدی منه جان وطنیم
من وصال عشقینه ، هیجرانینه داغ تک دؤزرم .
خیالیملا آراییب ؛چای قیراغیندا گزه رم
او اؤتن چاغلاریمی ،گؤز ببه گیمده دوزرم
داغلاری گوللو – چیچکلی ،سویو درمان وطنیم
بیزیم ائل لرده بؤیوک حرمت ائدرلر قوناغا
کیمسه باشماقلی گیرنمز سوپورولموش اطاغا
الی بوش اولسادا ،میهمانه گئدر جان صداغا ،
قوچ قیرار ؛یاللی گئدر، سفره سی الوان وطنیم
من گونش جارچیسی ، آیدین سحرین وورغونویام
من قارانلیق قنیمی ، من بو یولون یورغونویام
یاراماز لارلا ایشیم یوخ ،قانانین من قولویام
روشنم چکمرم ال . نازلی نگاردان وطنیم
دیلیمی گر کسه لر ،بیل کی دوداقلار دیل اولار
دوداقی گر تیکه لر بیل کی باخیشلار دیل اولار
اویالار گؤزلریمی ، بیل کی آیاقلار دیل اولار
دوشمه رم عشق یولوندا من آیاقدان وطنیم
بو نه دیر کنده گئدر کن نه قاتیق وار نه کره
نه اکن وار نه بیچن هامی کؤچور لر شهره
گوجو چاتمیر آتینا ، قمچی ویریر هی یه هره
قورخورام بؤیله گئدر سه ، ائده عصیان وطنیم
دیشلریم ساز چالیری ،ساچلار آغاردی بیلیرم
عمرومون سون چاغیدی ، شاختادی قاردی بیلیرم
اوجا داغلار بزگی ، قاردی – بوراندی بیلیرم
آت بئلینده هجریم دوغدی ار اصلان وطنیم
چوخ یئیین گئتمه   ،نفسین تنگه دوشه
دوستلارین داردا گؤررکن ، کناریندا ن سوروشه
باخاراق آغ ساچینا ،نازلی ، صنم یان اؤتوشه
من کؤچر کن ، تکی سن یاده سالانسان وطنیم
گئدیرم اؤزگه یارین شمعینه پروانه اولام
سئوگیمه لاییق اولان دیلبره دیوانه اولام
بیلمه دین قدریمی سن ، چوخلی منه ظولم ائله دین
گئدیرم ای داش اورک من سنه بیگانه اولام
عاقیلیدیم سنین عشقینده بئله من دلی اولدوم
یوخدی ایمکان کی دؤنوب بیر داحا فرزانه اولام
ایندی کی اوز چؤووروب طالع فرزانه لیغیم
گئدیرم من می ایچم ساکین میخانه اولام
منه لیلا گرک اولسون ، نه گوزل سئوملی یار
گئدیرم مجنونا تای عشقیده افسانه اولام
دئمه دیم بونلاری تا سن منه دوشمن اولاسان
بولگونن ایستییرم من کیمه جانانه اولام
مین لرجه گوزل اولسادا هر میلت ایچینده
اولماز سنه بنزر، گوزه لیم، خلقت ایچینده
هیجرینده نه لر چکدیییمی، وصلینه یئتسم
بیر – بیر سنه عرض ائیلیه رم صحبت ایچینده
اول زولفو پریشانه او گوندن کی، اسیرم
مجنون دئییلیر آدیما جمعیت ایچینده
کویینده صفا چکمه یه یول وئرمه رقیبه
یوخدور یئری خائین آدامین جنت ایچینده
بیگانه سوزون آچما منه غصه دن اؤللم
بیماره ایچیرتمه زهه ری شربت ایچینده
مین جاذبه واردیر، گوزه لیم، مست گوزونده
انسان سنه باخدیقجا قالیر حیرت ایچینده
واحید، منی هر دم کی گوروب دیندیریر اول شوخ
کونلوم آچیلیر، روحوم اوچور لذت ایچینده
گؤزلیم عاشیقینی سالما نظردن
حسرتیندن اولورم گل بیزه هردن
سنه چوخدان وورولوب بو دلی کونلوم
نئیله ییم کی خبرین یوخدو خبردن
گل منه ناز ائله مه آی دلی جئیران
او قارا گؤزلرینه اولموشام حیران
بیر دونوب باخماق ایله جانیمی آلدین
منی مجنون ائلییب چوللره سالدین
من ایناندیم سنه اؤز کونلومی وئردیم
منی آتیب گئدیب اغیار ایله قالدین
سن گزیرسن گؤزلیم غیرایله من سیز
یوخو گئتمز گؤزومه بیر گئجه سن سیز
اؤزون بیر یاخشی دوشون ، سئوگیلی دیلبر
هانسی بولبول یاشایار باغ و چمن سیز ؟؟
من دئدیم عاشیقم آی قیز ، سن دئدین بوشلا آماندی
من دئدیم سن ده گؤزوم وار ، سن دئدین سئوگی یالاندی
من دئدیم شمعه تای اُول سن ، من ده پروانه تک اُوللام
سن دئدین بیر دایان اوغلان ، بول بو یول درده سالاندی
من دئدیم هچ بولوسن کی نیه بو کونلوم اُولوب بیر کاسا قان
سن دئدین بَللیدی گؤز اُوخ دی قاشیمدا کی کاماندی
من دئدیم گر منه سن یار اولاسان جان وررم
سن دئدین نه گونده سن بوشلا بونی حدس و گوماندی
من دئدیم سئوگی منی بیر قوجا اوغلان الییب
سن دئدین آی قوجا مجنون یری گِت لیلا جاواندی
Dün gece seni düşündüm durdum
Hatıralarla avundum durdum
Seni yaşadım seni aradım
Sen benim için vazgeçilmezsin
Aşığım sana doyamıyorum
Ne de güzelsin bakamıyorum
Seni sevmeye kıyamıyorum
Bu ne büyük aşk anlamıyorum
Sel olsa yıllar kan olsa yaşlar
Sensiz soframda taş olsa aşlar
Unutmam seni yine severim
Alın yazımsın yemin ederim
Aşığım sana doyamıyorum
Ne de güzelsin bakamıyorum
Seni sevmeye kıyamıyorum
Bu ne büyük aşk anlamıyorum
Aklım durdu düşünemez haldeyim
Seni artık affedermi yüreğim
Nasıl kıydı o sevgiye ellerin
Hayırsızlar kervanında sen de mi
Sendemi çaresiz bırakıp gittin sen de mi
Sonunda ihanet ettin
Sen de mi
Severken hayırsız çıktın sen de mi
Vurdun sen de mi
Yine yalan sözlerine kanmışım
Seviyorsun aldatmazsın sanmışım
Bir kez daha ayrılığı sarmısım
Hayırsızlar kervanında sen de mi
Sendemi çaresiz bırakıp gittin sen de mi
Sonunda ihanet ettin
Sen de mi
Severken hayırsız çıktın sen de mi
Vurdun sen de mi


text:
اخبار
شعر
08 آبان 1392
** خانعلی صیامی حاققیندا **
یئرده گؤیده اولانی هرنولا یزدان یارادیب
هم قارانلیق گئجه نی گوندوزوفرزان یارادیب
یارادانداچکیب اینسانی محک داشی ایله
"خانعلی" بویدا بؤیوک دهرده اینسان یارادیب
قاینا دار کن آدامین یوندامی نین قاینا غینی
بیر نمردن اوجالان عرشه جه جانان یارادیب
نه قلم له نه بیلیم نظمی نیظامی به زه ییپ
هانسی حئکمت له یونوب یوندامین الوان یارادیب
حئکمته بارماق آتانلار آچا کاش گوزلرینی
گؤره دریادا صدف ایچره نه مرجان یارادیب
بلکه ده ایران آدین دونیادا پارلاتماق ایچین
"صیامی"نوخبه لرین خیلقته ائحسان یارادیب
رئیس انجمن ادبی حکیم نباتی کلیبر
امامویردی سامانیتعداد (1) نظر


text:
یئمهلی فهله
مشه قولو سحر چاغی ساعات 6:45 دقیقهده اوغلو سولئیمانی یوخودان اویادیب دئدی:
ـ بالا بسدی آخی به! گون چیخدی سن اویانمادین! اده مهیه دئمهمیشدیم تئزدن دور گئت فهلهمئیدانیندان بیرینی گتیر بو حیهطین دووارین اوجالداق!
ـ دده! ... دده!
ـ نهدی؟ اؤلوسن دوراسان؟.... جان چکیسن؟ ... بسدی دور گؤروم...
ـ دئییرم ددهسن هئچ ساعاتا باخمیسان؟ ... آخی ایندیده فهله گلر مئیدانا؟
ـ اولان [اوغلان] دور جهنم اول گؤروم... سنه باخما خاخ [خالق] صوب شاواخدان گئدیر ایش دالیجا... آغایا باخ! دئییر بلکه هامی بونا تای بئیاردی! گون اورتایاجان یاتیر!
سولئیمان ایشینی سئچیب تلهسیک آیاغا قالخیب ال-اوزونو یومادان گئیینیب ائودن چیخدی. مشه قولو ایسه حیهطدهکی کرپیجلری دووار ایشلهمهیه حاضیرلاماغا گئتدی. بیر ساعات کئچمهمیش سولئیمان یانیجا بیر 45-50 یاشلی کیشینی گتیررک ایچهری گیردی.
ـ دده! بو آغا بویون بیزه ایشلییجخ...
ـ اولان به هارداسیز... ایکی ساعاتدی گئدیبسن بیرینی گتیرمهیه...
سولئیمان ایله گلن کیشی حیهطین بیر قیراغیندا پالتارلارین دییشمهیه گئتدی. بو آرادا قولو ایسه سولئیمانا یاواشجادئدی:
ـ بو فهلهینن نجور دانیشیبسان؟
ـ دده یامان دانیشمیشام! سسییین چیخاتما... اؤزونن یئیهجخ... اؤزوندن ایچهجخ بیزه ایشلهیه...
قولونون گؤزلری باشینا دیرماشاراق، آجیقلیـآجیقلی دئدی:
ـ سنی اؤلهسن بئشووور کؤپئیوغلو! باشییان داش سالیم... منیم باشیما فهله توتوب... اولان ائلهسین توتاجایدین بیزده اوندان یئیخ!
قایناق : خاطیره لر دورداغی


text:
بورون عملی !!
وئریلن آمارلار و گزارش لر ؛ ایراندا سون ایللر بورون عملی نین آرتماسیندان دانیشیر. منجه بونون بیر چوخ عامیل لری اولسادا ؛ اساس عامیلی تنقید اولمالی دیر ! بوگون هر کیمسه یه دئینده کی گوزون اوسته قاشین وار تئز بورنو شیشیر !!! بلکه ده بونا گوره بوگون بورون عملی نین سایی گونو – گوندن چوخالماقدادیر . بو گوزل !! عمل بیزیم آذربایجاندادا ایمک له مک دن قورتولوب ؛ یئریمک حالینا دوشوب ! دئمک ایستردیم کی قاباقلارا گوره چوخالیب . البته بونودا دئییک کی بو ایش بیر او قدر ده قبیح دئییل !! نییه کی آدام بیریسین گورنده کی بورنو شیشیب تئز گوزه وورور ؛ ائله اونا گوره ده بو مسئله نی طرف اوزوده باشا دوشوب ؛ قوی دئمه سین لر من انتقاد پذیر دئییلم ؛ اوز یازیق بورنون پیچاغین دمینه وئریر !!!


text:
50—60 ایل، داها دوْغروسو، بیر يۆز ایل بۇندان اقدم باکینین اطرافی اوْتسوز، علفسیز بیر دۆز اوْلوب، هئچ بیر کسه منفت وئرمیردی. بۇ سببه گؤره اوْرانین قدرینی بیلن، بۇ يئر-لرین ایچینده ياتان میليوْنلاردان، قێزیلدان خبردار اوْلان بیر کیمسه يوْخ ایدی. چوْخ اوْلا بیلسین کی، ایچهریسینده میليوْنلار ياتان بۇ يئرلرین اۆستونده آجیندان اؤلنلر ده آز دئيیلدی. آمما بیر گۆن اوْلدو کی، بۇ يئرلرین قدر و قیيمتی بیلیندی.
بۇ يئرلر آرتیق مؤحترم و عزیز اوْلدو. هر بیر پارچالاری قێزیل قیيمتینه برابر اوْلدو. يئر ایسه اؤز ایچیندهکی ثروت و سامانینی دیشاری چێخاردیب میليوْنلار قازاندیرماغا باشلادی. بۇ میليوْنلار سايهسینده باکی دا، اوْنون اطرافی دا کسبه حمیت ائدیب گئتدیکجه آبادلاشماغا باشلادی. ایندی بیزیم علمدن، صنايعدن محروم قالمیش اوْلان جاماعتیمیزی همین بۇ قیيمتسیز يئرلره تشبیه ائتمک جايیزدیر.
زیرا هئچ اوْنسوز دئيیل کی، جاماعتیمیز ایچینده بۆتون میللته خئيیر و منفعت يئتیریب خلقی باشی اۇجا ائدهجک آداملاریمیز اوْلماسین! اوْ آداملار واردیر. لاکین اوْنلار هله اؤز ایستعداد و قابیلیتِ خاریقالعادهلرینی بۆروزه وئرمیرلر. چۆنکو ایچهریسینده ياشادیقلاری شرایط مۆساعید دئيیلدیر. بۆتون جاماعتیمیزی بۆروموش اوْلان جهالت هر بیر شئيین، هر بیر تشببوثون قاباغینی بیر سد آهنین کیمی کسیب قوْيمور.
نهدندیر کی، يئوروْپادا حدسیز آداملار چێخیر کی، اؤز عاغیل، فراست و قابیلیتلری ایله دئيیل يالنیز اؤز میللتلرینه، بلکه عۆموم اینسانیته هم مادی و هم معنوی منفت يئتیریرلر. آمما بیزیم ایچیمیزدن ائلهلری چێخمايیر .
مگر آللاه تعالی بیزی قابیلیتسیز، ایستعدادسیز يارادیبدیر؟ خئير، بیزیم هامیمیزین خیلقتی بیردیر. آنجاق مۆحیطیمیز اوْلان شرایط بیزیم داهیلر اۆچون مۆساعید دئيیلدیر. بیزدن ده عۆموم اینسانیت داهیلری چێخماغا يوْل وئرمیرلر. و ایشیق گلن يئرلری برک-برک باغلايیرلار.
دوْغوردان دا، نو ایجاد و ائحتیرام ائدیلیب ده خالقا منفت يئتیرن شئيلرین آدینا «مِن عملِ شیطان» دئينده، هانکی مۆسلمان اوْغلو مۆسلمان تئلئفوْن، تئلئقراف، ماشین و سایر بۇ کیمی شئيلر ایجاد ائتمک فیکرینه دۇشردی؟ سایر علملره، صنعتلره دخی بۇ نؤقطهی نظردن باخیلدیغی زامان اوْنلارین ترققیسی مۆمکون ایدیمی؟ اوْنلاری ترققی ائتدیرن داهیلرین ظۆهوری قابیل ایدیمی؟ هله ایندیيه قدر دئيیل علم، بیلیک سايهسینده، بلکه اؤز ایستعدادی-خۇدادادینین زوْروندان، گۆج-برکتیندن شاعرلیکده، ادیبلیکده شؤهرت قازانمیش اوْلان ادیب و شاعرلریمیز تلعین و تکفیر ائدیلمهيیبلرمی؟
اینگیلیسلر، ثروت ِطبیعیسیندن میليوْنلار قازانماقدان باشقا، دۆنيانین ان گؤزل و قیيمتلی بیر يئر گۇشهسی اوْلان هیندیستانی تک بیر نفر آداملارینا ديَیشمهيه راضی دئيیلدیرلر. بۇ آدام کیم ایدی؟ شاعیرِ میللیلری اوْلان مشهور شئکسپیر ایدی. اینگیلیس اهلی اوْ شاعیری بۆتون هیندیستاندان عزیز تۇتوردولار.
بئله بیر آغیر شرایط ایچینده ياشادیغیمیز حالدا بیزیم ایچیمیزدن اینگیلیسلرین شئکسپیرلرینه مۆقابیل آداملاریمیز اوْلمادیغی طبیعیدیر، لاکین اوْراسینی اۇنوتمامالیدیر کی، بیزیم میللتیمیز اۆچون ده ایندی و يا گلهجکده شئکسپیرلر ایستعدادیندا يارادیلمیش آداملار يوْخ دئيیلدیر. واردیرلار و بدبختلیک بۇراسیدیر کی، بیز اؤز جهالتیمیزله اوْ داهیلرین ظۆهورونا مانع اوْلوروق. اوْنلار اۆچون مۆساعید شرایط حاضیرلامیریق کی، اؤز ظۆهورلاری ایله هم بیزی سایرلر ایچینده باشی اۇجا ائتسینلر، هم ده اینسانیته بیر خیدمت گؤسترسینلر.
ایندیيه قدهر، بۇ نئچه ایللر عرضینده ایچیمیزده داهیلیک اۆچون دوْغولموش افرادیمیز بئله جاهیل مۆحیط ایچینده ترققی ائده بیلمهيیب بۆتؤو ایستعدادلاری ایله ایتیب-باتیبدیرلار… سؤز يوْخدور کی، اگر ائدیسوْن دا بیزیم ایچیمیزده دوْغولوب بئله شرایط اۆزره ياشاسايدی، اوْ دا بۇ گۆن ایجاد ائتدییی خاریقالعاده ماکینالیغا شیطان عملی دئيردی. و اوْلا بیلسین کی، بۇ گۆن بیز ایچیمیزده ائدیسوْنون ایختیراعاتینا شیطان عملی دئين شخصلر يئوروْپادا دوْغولموش و بسلنمیش اوْلسايدیلار، اوْنلار دا ائدیسوْن کیمی جۆربهجور ایختیراعاتلاری ایله عالمِ اینسانیته خیدمتلر گؤستره بیلردیلر، لاکین نه فايدا کی، ائله اوْلمايیبدیر.
لاکین ایندی بۇ ایییرمینجی عصرده واختدیر کی، داها بیز اؤز اینسانلیغیمیزا دیققت يئتیرک. اؤزوموزون ده سایرلر کیمی مهارتلر گؤستره بیلهجک اینسان اوْلدوغوموزو نظره آلیب بیر کره اوْ قارا پردهنی اۆستوموزدن آتاق. مهارت و اۇستادلیغیمیزین اۆستونو بۆروين کثیف قابیقلاری يێرتاق و ایچیمیزده مؤوجود اوْلان ثروت و سامانین اۆهورونا و ظۆهورو ایله هم اؤزوموزه و هم بۆتون اینسانیته خیدمتلر گؤسترهجهيینه مانع اوْلماياق. بسدیر کی، ایندیيه قدهر خالقین عاغیل و فراستی ایله منفعتبردار اوْلوردوق. قوْي بۇندان سوْنرا دا خالقین بیزدن ایستیفاده ائتمهسینه يوْل آچیلسین.
«حقیقت» قزئتی، 01.01.1910
Anlam.Biz
Nəşr olunan yazı və xəbərin bütün haqları Anlam.Biz`ə aiddir. Özəl icazə alınmadan yazı və xəbər heç bir şəkildə istifadə edilə bilməz. Ancaq yazı və xəbərin bir bölümü aktiv link verilərək götürülə bilər.


text:
اؤنجه یایینلانمیش: ائل دیلی و ادبیاتی درگیسی، 9-جو سایی، 1382-جی ایل و
بابیللی: بایرامدان قیرخ بئش گون گئدن، تورپاغین گؤیَرن و یئمین مال- حئیوان آغزینا گلن چاغینا دئییرلر.
بؤیوک چیلله: چیلله گئجهسینین صاباحیندان باشلانان قـیرخ گونلوک بیر موددتدیر، «دئی» آیینـین بیریندن بهمن آیینـین اونونا قدهر بیر موددت.
چار- چار: بؤیوک چیللهنین سون ایکی گونو و کیچیک چیلهنین ایلک ایکی گونونه چار- چار دئییلیر. ائلین آراسیندا قارین وام [آستا] و اوینایایا – اوینایایا یاغماسینا دا چار- چار دئـییرلر.
چیلله گئجهسی: آذر آیینـین سون گئجهسی و گئجهلرین ان اوزونو. (فا. یلدا).
خیدیر: بؤیوک چیللهنین قوتاران گونو و کیچیک چیلهنین ایلک گئجهسینه خیدیر دئییرلر، کاووس اوغلو خیدیرین آدی دا او گئجه و یا گوندوزده دوغولدوغونا خاطیر قویولموشدور.
دارغان گونو: «ایسفند» آیینـین سون گونو، گاهانبار بایرامی= خیلقت گونو.
زومار آیی: یایـین سون آیی شهریور زومار آیی آدلانـیر.
سئرچه کولهیی: «ایسفند» آیینـین سون اون گونلرینین اورتا اوچ گونو «ایسفندین 26-24- جی گونلری».
شئشه: بایرامدان اوتوز آلتی گون گئدهنه قدهر، ائلاتلار شئشه دئـییلهن بو موددتده مال- داوار اوچون یئم زوماری ساخلایارلار.
قاری کولهیی: «ایسفند» آیینـین ایکینجی اون گونودور.
قورا آیی: یازین اوچونجو آیـینا [خرداد] قورا آیی دئییلیر.
قورا بیشیرهن آیی: یایـین ایکینجی آیی [مرداد] قورا بیشیرهن آیی آدلانیر.
قوش کولهیی: «ایسفند» آیینـین سون اون گونلرینین ایلک اوچ گونو «ایسفندین 23-21-جو گونلری».
کلهوز: اون یئددی گون پاییزدان قالاندان، آذر آیینین اون اوچوندن بیر موددته کلهوز دئییلیر. ائلات ایچینده بئله بیر ریوایت وار کی، آذر آیینـین اون دؤردونجو گئجهسی داغ کئچیلری گؤزلرینی اولکر اولدوزونا تیکیرلر، اولکری گؤردوکده ائرککلر دیشیلرله جوتلهشیرلر.
کورد اوغلو گئجهسی: کیچیک چیللهدن سونرا گلهن ایلک گئجهیه کورد اوغلو گئجهسی دئییلیر.
کورد اوغلو گونلری: «ایسفند» آیینـین ایلک اون گونودور.
کیچیک چیلله: ایییرمی گون موددتینده «بهمن» آیینـین اون بیریندن اوتوزونا قدهر کیچیک چیلله دئییلیر.
لئیسان آیی: یازین ایکینجی آیینا [اردیبهشت] لئیسان آیی دئییرلر.
وعده یئلی: «ایسفند» آیینـین قالان سون اوچ گونونون ایلک ایکی گونو «ایسفندین 28- 27 – جی گونلری».
منبع: ائل بیلیمی


text:
یاغیش یاغیب هر طرفی یوموشدو
سن بوینوندا قیرمیزی شال
کول رنگیده پالتویون گیمیشدین.
منیم بوینومدا قارا شال
کبریت رنگینده کت شالوار
اینیمده دیر.
چوخ یولویون گوزله دیم،
بیر آن دئدیم گلمه یه جخ
سونرا اوزاخدان اوجا بوی قامتین،
حیران قالیب بوز تک دوندوم،
هیکل اولدوم.
گونش چیخب، هوا سرین ، هر یئر تمیز
پارلاخ پارلاخ یاشیل یاپراخلار اوینایر،
آغاشلارین باشلاریندا .
یولدان گئدنلر سئوینجح ،
دئیب، گولوب دانیشیلار.
سن بیر قیزیل گوله بنزر هر یئری گولشن ایله دین.
الجح ده کی الریمیز بیر بیرینی باغرا باسدی
هامی منه قیسقانیردی.
نارین نارین یول گئدرکن ، اوزاخلارا من باخیردیم،
سنده باشین اشاغیا، رویالاردا غرق اولموشدون.
گوزلرین منه باخمادان قاچیردیلار،
باشماخلارین سورتدنیب، داش قومونان اوینایردی
گولوشلرین آغیر آغیر گلیب قاچیب گئدیردیلر.
کیپریح لرین او ایسلانمیش گوزلرین
باغرا باسیب، قوجاخلایب قورویوردو.
چای قیراغی، خیاباندا قدم ووروب یول گئدیردیخ.
اوزون زامان هر بیر شئیدن دانیشیردیخ.
الجح ایچینده بارماخلار دوداخلارین اورتوردو
منه قیسا جوابلارین کسیح کسیح قایتاریردین.
من دانیشیب، سن دینله یب نهایت سیز یول قاباخدا
گونش گئدیب، آغ بولوتلار کولگه سالدی.
دانیشمیردین بیلمم نه دن.
هئچ گولموردون بیلمم نه دن
هئچ باخمیردین، بیلمم نه دن
رویالاردا غرق اولموشدون، بیلمم نه دن
آیریلاندا بیر آه چکدین، بیلمم نه دن
باغرا باسیب، ساچلاریندان اوپوش آلدیم
دریندن بر نفس چکیب، گولومسه دین
گوله گوله الریمیز بیراخیلدی بیر بیریندن
اوز دوندردیخ یولا دوشدوخ
سن اویانا، من بویانا
نفس بوغازدا بوغولور، هر ایکیمیز
آغلایا آغلایا گئتدیخ،
اوست اورتولو، گیزله ده راخ.
آخشام اوستو، هوا سرین
سئرچه قوشلاری بوغوشور
یاغیش سویون گولمه شینده
نهایت سیز یول قاباخدا
سن اویانا، من بویانا.
30/03/2011 دنیز ایشچی
نظر شما پس از بازبینی توسط مدير سايت منتشر خواهد شد


text:
چرا که روی زمین واژه ی وزینی نیست
و شأن وصف تو اوصاف اینچنینی نیست
مادر سير شده بود از دنيا
و الا...
تمام خانواده مستجاب الدعوه بودند...
ايام فاطميه تسليت باد
سنین قاپینان کچنده گوزلریم سنی آختاریر
سنین یادیوا سن اوتوران یرلرده تولانیر
سنی گورمیر سنی تاپا بیلمیر ایسلانیر
سن باخان باجانی توتوپلار دیوار اولیپدیر
بو کینه دیواری منیم قلبیمه آوار اولوپدیر
ایستدیلر سنین خاطره لرین ایتسین
نشانه لرین اولماسین یادان گتسین
ایستدیلر سنن سورا زندگیلری خوش اولسون
او اشیک سنین یادینان بوم بوش اولسون
دایجا سن گدنن بی خوش گون گورمدیلر
عذاب چکدیلر نیه سین ده بیلمدیلر
چونکی اولار خوشلیغی سنسیزلیخده بیلیردیلر
هچ ایش گورمییپ سنین اولمغیوی گودیردیلر
سن اولن گونن چوخلی چتینلیخلر چکدی باشلاری
تولاندی گلدی اوز باشلارینا دیدی نفرت داشلاری
عمریمین ان گوزل گونلری سنین یانیندا کچدی
اینانیرسان قالان گونلریمده سنین یادیندا کچدی؟
اوشاغلیق دورانیمدا سن منیم آنام اولدون
هم باجیم هم قارداشیم هم آتام اولدو ن
بیرجه سنی تانیردیم سنن گدیردیم هر یانا
هاچان سنی چاغیراردیم دیردین های جانا
سن هامیدان چوخ منی ایستردین منده سنی
هچ بیر کس آییرا بیلمزدی منن سنی سنن منی
روزگار هاما منی آییردی اوزاخ سالدی سنن
اوزیم گتدیم یانینان هاما اورییم قالدی سنن
زامان کچیردی من آیری سن آیری قالیردیخ
بیر بیریمیزی گورمغه گونلری ساییردیخ
.
.
.
براي هميشه در قلبم خواهي ماند
صدایت را که می شنوم
دلم کبوتری می شود
و بر فراز ابرها
اوج می گیرد
...


text:
ژاپون آراشدیرماچیلار اوخونماسی چوخ چتین اولان ژاپونجا سؤزلری فرقلی دیللره چئویرن بیر گؤزلوک گلیشدیردی
چرچیوهسینده کیچیک بیر کامئرا سیستمی اولان گؤزلوک آنلایابیلمهدیگینیز سؤزلری بیلدیگینیز دیلدکی سؤزلره چئویریر. کامئرا، گؤرونتولری شیرکتین بولود سونوجوسونا/سرورینه چاتدیریر، قارشیلیغی تاپیلان سؤزلر گؤزلوک ائکرانینا یانسیدیلیر.اوز تانیما اؤزللیگی و فرقلی یازیلیملار سایهسینده هلهلیک یالنیز ژاپونجا، کرهجه، چینجه و اینگیلیزجه آراسیندا چئویری ائدهبیلیر. آراشدیرماچیلار گؤزلوگو، قوناقلاری راحات ائتدیرهبیلمک اوچون ۲۰۲۰.جی ایلدهکی توکیو المپیکلرینه قدر بازارا سورمهیه حاضرلانیرلار.
قایناق: ت.ر.ت تورکی


text:
سیته تانیتیمی: کرنر،سرخاب قزئتینین ایدمان یارپاقلاری
سیته ایزلیمی: کرنر Corneronline.ir
سیته قونوسو: ایدمان
سیته یازیلیشی: فارسجا – تورکجه (عرب الیفباسی)
سیته حاققیندا: سرخاب قزئتینین ۵ ایل یایین عمرو عرضینده ایدمان یارپاقلاری بوتون قزئتلر کیمی یایلسادا ۱۳۹۱ .جی ایلدن بری ایدمان یارپاقلاری “کرنر” آدیلا اؤزهل اولارق قزئتله بیرگه یاییلیر. سرخاب قزئتینین یاینلانان “کرنر” اؤزهل سایسینینین سینه سی اولان کرنر.آی آر دا آذرلابجان حاققیندا یازیلار، شکیللر و گولمهجهلر یاینلانیر.
سیته تانیتیمی: آذرآنلاین آختاریجیسی
سیته ایزلیمی: Azol.ir
سیته قونوسو: اینترنت اوزهرینده آختاریش
سیته یازیلیشی: فارسجا
سیته حاققیندا: آذربایجانین ایلک و تک آختاریجی موتورو اولان بو سیته ۱۳۹۲٫جی ایلده آچیلیبدیر.بو آختاریش موتورونون داها بیر اؤزهلیگی اینترنت اوزهرینده ویدیولاری دا آختاریب و تاپا بیلمهسیدیر. اگر سیتهنیز وار و بو آختاریش موتورو سیزین سیتهنیزی تاپا بیلمیر اولجه گرک سیتهنیزی بو آختاریش موتوروندا ثبت ائدهسینیز، بئلهلیکله سیزینده سیتهنیز موتورون بیلگیلرینه ایضافه اولوناجاق.
سیته تانیتیمی: بیرلینک، کئچید(لینک) پایلاشما سیتهسی
سیته ایزلیمی: Linkbir.com
سیته قونوسو: اینترنت اوزهرینده کئچید(لینک) پایلاشما سیتهسی
سیته یازیلیشی: فارسجا
سیته حاققیندا: قیرمیز سیتهسی کیمی بیرلینکده باشقا بیر لینک پایلاشما سیتهسیدیر، بوتون لینک پیلاشما سیتهلری کیمی بوردا دا یازیلارین لینکلری اویهلر طرفیندن بیرلینکه ایضافه اولونور، آمما اؤنملی بیر فرقله ، اودا بودور که یو سیتهده آذربایجان حاققیندا اولان یازیلارا اوستونلوک وئریلیر. سیتهده یازیلارین لینکلرینی پایلاشا بیلمک اوچون سیته ده آد یازدیرمانیز گرکیر. سیته ده آد یازدیردیقدان سورا هم لینک پایلاشا بیلرسینیز هم ده باشقا قوللانیجیلارین لینک لرینه خال( ایمتیاز) وئره بیلهجکسینیز.


text:
تاپماجا لار ( چیستانها )
تاپماجالار آذربایجانین فولکولوریندا چوخ مهم یئر دوتور، اکثراً قیسسا ، جمله و لاپ چوخو بیر بایاتی قدر شعر صورتینده گورونور
آی گئدر آدام ایله
بیر خونچا بادام ایله
نه دیلی وار نه آغزی
دانیشار آدام ایله - جوابی: کتاب
بو تاپماجادا، سبک بایاتی شکلینده گلیب
گاهدان تاپماجا بیر جومله ده خولاصه اولور
بیر بالاجا بویو وار، دام دولوسو تویو وار = چئراغ
و یا او ندیر کی من گئدرم او قالار = ایاق ردی
گئچیش زمانلاردا وسایل ارتباط جمعی آز اولدغوندان بوتون
توپلوم لارین آراسیندا کندده و شهرده جماعت طرفیندن بیکار وقت لرده
دانیشیلاردی ، گاهدان بیر تاپماجانین جوابی آیلار ، ایللر بیلینمه ماقدان
مجلس لرده گزردی.
تاپماجا لارین بیر گوزل لیگی بیدیکی او تاپماجالاردا تورک
دیلینده شعرین، قودرتینی گورسدیر، بو شعرلرده اکثراً جناس و بیر سؤال
یاتیبدیر. ائشیدن اول جه شعرین قودرتینه گئدیر سونوندا بیر سؤالا جواب
وئرمه لی اولور.
آلتی دری، اوستو دری ، ایچینده وار بیر اووج داری = انجیر
گاهدان تاپماجادا بیر طنز وار. قدیمنن اوزون قیش گئجه لری تاپماجا چوخ مرسومیدی.
خانیم اویاندی
جاما دایاندی
جام سیندی
قانا بویاندی - جوابی : حنا
حاجیلار حاجا گئدر
جهد ایلر گئجه گئدر
بیر ییمیرتا ایچینده
قیرخ اللی جوجه گئدر - جوابی : نار
او ندیر بالالارین ییغار باشینا سیزیللار = سماور
بیر اتاق وار دیوارلاری صدف دن = آغیز
او ندیرکی سوتونی یوخ دایانیب = گوی
او ندیرکی رنگی یوخ بویانیب = طبیعت
او ندیرکی اوت گورمه میش داغ اولار = اورک
او ندیرکی نه الی وار نه ایاقی سنن اولان اونی مینر یولّاقی = تابوت
او ندیرکی قره گلر آغ اولار = سقال
او ندیرکی بو داغدان او داغا ایلچیدی = یئل
او ندیر کی قاریشگادان کیچیکدی = مئغمغا
او ندیرکی هئچ آت داشا چیخمادی او آت چیخدی = دولدول
او ندیرکی نه ارکک دیر نه دیشی = قاطیر
او ندیرکی ییغیشسا داغ اولار = گناه
او ندیرکی همی ارکک دیر همی دیشی = دولدول
او ندیرکی اللاهین عرشیننن منه بیر خبر گتیرر = نردبان
او هانسی شهردیرکی خرابه دیر، یئنه ده خرابه = لوت
او ندیرکی دریسی وار توکی یوخ = بالیق
او ندیر قاب آلتیندادیر= قونشو پایی
داغدا شاققیللار = ایلدیریم
چایدا شاپیللار = بالیق
اوبادا نیگهبان = ایت
کنده سولیمان = خوروز
تاپ بو ندیر تاپماجا، ایاقلاری یاپماجا، گوزلری وار پیالاجا = دوه
یئر آلتیندا یاغلی قمیش = ایلان
قره تویوخ جوکدو یئره، باغیرساق لارین توکدو یئره = زنجیر


text:
اویان نیوز:
رقیه کبیری
اسطوره، فولکلورون ان گوجلو قوللاریندان اولاراق، اؤزونه گؤره مستقیل بیر علم ساییلیر. میرچا الیاده دئمیشکن، بو علم اسطورهلره یئنیدن اعتبار قازاندیریب.
اسطوره، بدَوی اینسانلارین، بدوی داورانیشلارینی آچیقلایان، اینسانی وضعیتدن، فرااینسانی وضعیته چاتماغین درین ایستکلری دئمکدیر؛ یارانیشین قارشیسیندا شاشقین قالمیش بدوی اینسانین ابتدایی فلسفهسیدیر. اوستهلیک یارانیشین و اؤز وجودونون سیرلرینی آختاریب، تاپماق آنلامینا گلیر.
لیلیت شخصیتینی نظرده آلماساق، حوّا بیرینجی قادین اسطورهسی ساییلیر، نافرمانلیق ائلهییب، بیر آلمانی دیش وورماق واسیطهسیایله، اؤز وجودونون چیلپاقلیغینا آگاه اولوب. اونون جسارتی و آختاریشدا اولدوغو هر زامان گؤزدن قاچیب. تاسفله بیز حوّانی آختاریشدا اولان بیر اینسان دئییل، سادهجه بیر گوناه سیمبولو کیمی تانیمیشیق. بونونلا بئله حوّا مقدس بیر گوناهکار قادین کیمی ساییلیر.
قادینلار عادی یاشامین آخیمیندا بیرینجی رول و گوجه مالیک اولماسالاردا، اسطوره روایتلرینده، تاثیر بوراخان شخصیتلری وار. عالیملر سومر تمدونوندن میراث قالمیش مکتوب ناغیللاردا، گیل گمیش داستانینین قدمتینی ۴۰۰۰ ایل میلاد دان اول تخمین وورورلار.
بو داستانین روایتینده، گیل گمیش ایله ائنکیدو ایکی بویداش شخصیت تانینسالاردا، روایتده قادین اسطورهلرینین بوراخدیغی تاثیرلر آز دئییل. اسطوره روایتلرینده قادین، طبیعتین، یاشامین اساس وارلیقلاریندان ساییلیر. بو داستاندا، شمخت آدلی فاحیشه قادیندان باشقا، قادینلار تانریچایا خدا بانو رولونو داشییرلار.
خدا بانولارین هر بیرینین اؤزونه گؤره اؤزللیکلری واردیر. روایتین آخیمیندا، تانیش اولدوغوموز بیرینجی شخصیت، گیلگمیشین آناسی، خدا بانو نین سان دیر. خدا بانو نین سان بیر قادین اولاراق، بو داستاندا، آنا- تورپاق شخصیتینی دئییل، ساده جه بیر مقدس و گوجلو آنا شخصیتینی داشییر. قادینا آنا- تورپاق شخصیتی وئرمک اونون دوغوم گوجوندن و یارادیجی اولدوغوندان آسیلی اولاراق، اکینچیلیک دؤروندن باشلانیب. نئجه کی بیلیریک، تاریخ بویو بیرینجی اولاراق، اکینچیلیک تملینی قادینلار قویوبلار.
نین سان خدا بانو شانلی- شوکتلی، جیلوهلی، صداقتلی، عاغیللی، بیر آنا دیر. اوستهلیک وارلیغینین اوچدن ایکی حیصهسینی تانریلاردان آلمیش گیل گمیش، غرورولو بیر شاه اولاراق، بوتون ایشلرینده آناسیایلا صلاح- مشورت ائدیر؛ یوخولارینی بئله آناسینا سؤیلهییب، تعبیرینی ایستهییر. خدا بانو نین سان، پادشاه اوغلونون ان یاخین مشورتچی و یول یؤندم گؤرسهدهنی دیر.
بو روایتین آخیمیندا تانیشدیغیمیز ایکینجی شخصیت خدا بانو آرورو، آنا- تورپاق مقامیندادیر.
تانریلارین فرمانیایله ائنکیدونو یارادیر. آغزینین سویو و تورپاق قاریشیمیایلا قیزیل پالچیق توتوب، طبیعتین کیشیسینی یارادیر. بو یارانیشدا تورپاق و سو اسطورهلرین ایکی اؤنملی عنصری ساییلیر. آنا- تورپاق شخصیتی یالنیز گیل گمیش داستانیندا دئییل، دونیانین باشاباشینا عایید اولان اسطورهلرده مقدس بیر شخصیت ساییلیر. گاهدان بو تقدس او قدر آشیری اولور کی اکینچیلییه مانع اولان بیر تفکور بئله یارانیر. میرچا الیادهنین “رسالهای بر تاریخ ادیان” کیتابیندا قیزیل دریلی بیر پیغمبرین دیلیندن، تورپاغین تقدوسونه گؤره موریدلرینه وئردییی سفارشلردن سؤز گئدیر. بو پیغمبر اکینچیلییی گوناه ساییب دئییر:
“یئری شوخوملاماغا مندن اذن ایستهییرسیز؟ سیزجه من آنامین قارنینا پیچاق وورا بیلرم؟ یئری بِئللهمک، داشلارین آریتماق ایستهییرسیز؟ سیزجه من آنامی ات دن، دریدن چیخاردیب، سوموکلرینی آییرا بیلرم؟ سیز اوت- علفی آلاقلاییب،ساتیب، آغ دریلیلر کیمی مال- دؤولت صاحیبی اولماق ایستهییرسیز؛ سیزجه من نئجه آنامین ساچلارینی کسه بیلرم؟”
روایتین آخیمیندا تانیش اولدوغوموز اوچونجو قادین، فاحیشه و یا ادب- ارکانلی دئسم، جینسل ایشچی شخصیتینی داشییان شم خت آدلی ایشتار معبدینین قدیسهسیدیر. بو قادین تقدس دئییل، بیر توپلومون ان منفی کاراکترینی داشییر. جینسل بیر ایشچی کیمی، تانریلارین خدمتیندهدیر. اونلارین فرمانیایلا طبیعتین وحشی کیشیسی، ائنکیدونون یولونا چیخیر. ائنکیدو شمخت له کئچیردییی یئددی گئجه گوندوز سورهسینده، وحشی خوی- خصلتیندن قوپوب، قادین فیزیولوژیسیندن ائتگیلهنیب، تانریلار ایستهدییی، تمدونه لاییق اولان بیر خوی- خصلته مالیک اولور. ائله کی یام- یاشیل اورماندان، یاراندیغی طبیعتیندن قوپوب، شمخت له بیرلیکده تمدونه دوغرو، گیل گمیشین شاهلیق ائتدییی مکانا، اروک شهرینه گئدیر. بیر باخیمدا دئمک اولار کی ایلکین قورولموش تمدونلرده بئله قادینلار چئشیدلی شخصیتلر داشییا بیلیرلر. ایلکین تمدونده معبدلرین تانریلاری جینسل ایشچیلره آغالیق ائتسهایدیلر، ایندیسه مدرن دونیامیزدا بو آغالیق مافیایی قدرتلرین الینه چاتیب. قادینلاری جینسل کؤله آدیایلا ثروته صاحیب اولان امریکا و اورپایا صادیر ائلهمکدهدیلر.
دؤردونجو شخصیت عشق الههسی دیر. بو الهه یونان اسطورهلرینده آفرودیت، روم اسطورهلرینده ونوس و گیلگمیش داستانیندا ایشتار الههسی آدلانیر. بو الههنین جینسل تمنالاری، جینسل ایشچیلر کیمی دئییل، بو تمنالار اؤزویله مقدسلیک داشییر. نئجه کی بو روایت ده ایشتار الههسی ایستهیینه چاتماغا گیل گمیشه بیر سیرا اوستونلوکلر تکلیف ائدیر. حتی گیل گمیش اونون عشقینی قبول ائدیرسه، اونا مال- دؤولت، شان- شؤکت، اکیلمیش زمیلر، تاخیل آنبارلاری تکلیف ائدیب،گیل گمیش ایسه تکلیفینه یوخ دئدیینده، عشق الههسی اونون علیهینه عوصیان باشلاییر؛ اونا تهدیدلر یاغدیریر. اوستهلیک، اسطورهلرده دئییل، یاشادیغیمیز چاغ دا بئله اوستونلوک داشیماغی یالنیز گوزللیکله بیرگه، پارا و قدرت صاحیبی اولان قادینلاردا گؤرمک اولور.
گیل گمیش روایتینین گؤزدن قاچمایان اؤنملی مسئلهسی، حاکیملر اؤزلرینی توپلومون چوبانی سانیب، اینسانلارا سورونون قویونلاری کیمی داورانماقلاری، حتی گلین گئردهیه گئتمهمیش، قیزلارین بکارتلرینه بئله مالیکیت حیسی دویماقلاری دیر. چوخ دا اوزاق دئییل، بو مالکیت حیسی اورتا چاغلاریندا اورپادا شام اول حقی آدلانیردی.
اریک ژولین دئمیشکن: اسطورهلر اینسانلارین کؤکونه ایشلهمیش، اونلاری یالنیش تعبیر، تفسیر، تاویل ائده بیلریک, اما حیاتیمیزدان سیلیب، آییرماق اولماز.
مرداد- ۱۳۹۲
**********
قایناق : ایشیق


text:
مرحبا سایین اوخوجولاریم . بیر یئنی غزل و دورتلوک اوزومده ن سیزه و بوتون آزربایجان خالقینا تقدیم ادیرم.
دورتلوک
قورخودمایین منی، وطن سربازیام
جاندان گئچه ن اوردونون آوازیام
تورک اوغلویام،بابکین اوولادیام
آسلانام ، اؤز یوردومون قوربانیام
غربت شاهیام
دانیشیردیم گولیله بیر گون چمنده
آنلاییردیم غمین ، حسرتلی سسینده
گؤروشوردوک گوزه للیک لر ایچینده
پیرلاییردی خیرداجا یاش گؤزینده
سؤیله دیم گولوم آغلاشیرسان نه ده ن
یاندیریرسان کؤنلونو غملی سؤزونده
دئدی یالنیزام یار هجرانیندا
اوزاکلیغیمدان بود حسرتیمده ...
چکیری روحوم عذاب یار فرقتینده
سیخیلمیش داردایام ، ترک ائتمه سینده
ایل بویو کؤچموشم نازلی ائلیمده ن
قالمیشام وطن سویو حسرتینده
دیله نیردیم ، چوبانیدیم اؤز یووام دا
غربت شاهیام ایندی ، اؤزگه یئرینده
سؤیله ره م هرگون آخشام - سحرینده
نغمه لر تاریملا وطن عشقینده
گؤروره م هر گئجه وطنیمین رؤیاسین
گزیرم داغیندا ، مئشه سینده
یالواریرام کیمسه یه وطن داش دیر او
ترک ائتمه سین قالسین یوردو ایچینده
چالیشقان قؤروسون اؤز وطنینی
قول اولماسین باشقاسی یئرینده
آرانام ،اویانلارا یازارام من
گؤز یاشلاریملا ، وطن سیز لر عشقینده
سایین حورمه تلی آرکاداشلاریم متحیر بی و اونلار کی گلدیم آمما اؤنری گؤندره بیلمه دیم چاغیریشیزا گؤره باغیشلیاسیز. بیلمیرم اینترنتین باشینا نه اوبونلار گتیریبلر .


text:
گئتمه ترسا بالاسی منده سنه سایه گلیم
گئتمه ترسا بالاسی منده سنه سایه گلیم
دامنیندن یاپیشیم سنله کلیسایه گلیم
اذن وئر توی گئجه سی من ده سنه دایه گلیم
ال قا تا ندا سنه مشاطه٬ تماشایه گلیم
سن بو مهتاب گئجسه سی سئر چیخان بیر سرو اول
اذن وئر٬ منده دالو نجا سورو نوب سایه گلیم
منه ده باخدین اوشهلا گوزوله ٬من قارا گون
جرئتیم المادی بیر کلمه تمنای گلیم
من جهنم ده ده باش یاسدیقا قویسام سنیله
هیچ آییلمام کی دوروب جنت ماوایه گلیم
ننه قارنیندادا سنله اکیز اولسیدیم اگر
ایسته مزدیم دوغولوب بیرده بو د نیایه گلیم
سن یاتیب جنتی رویاده گورنده گئجه لر
منده جنتده قوش اوللام٬ کی او رویایه گلیم
قیتلیغ ایللر یاغشی تک قورویوب گوز یاشیمیز
کوی عشقونده گرک بیرده مصلایه گلیم
سنده صحرایه مارالار کیمی بیر چیخ ٬نولی کی
منده بیر صیده چیخا نلار کیمی صحرای گلیم
آلاهو ندان سن اگر قورخمیوب٬ اولسان ترسا
قورخورام من ده دونوب دین مسیحایه گلیم
شیخ صنعان کیمی دو نقوز اوتاریب ایللر جه
سنی بیر گورمک ایچون معبد ترسایه گلیم
یوخ صنم آنلامادیم٬ آنلامادیم ٬حاشا من
بوراخیم مسجدیمی ٬سنله کلیسایه گلیم!
گل چیخاق طور تجلایه٬ سن اول جلوه ی طور
من ده موسی کیمی ٬اوطور تجلایه گلیم
شیردیر شهریارین شعری ٬الینده شمشیر
کیم دئیه ر من بئله بیر شیر له دعوایه گلیم؟


text:
بئشینجی شعر : حمید آرش آزاد دان
بایرامینیز مبارک اولسون
بایرام یئتی شیب یول
دان،عشرت لره عشق اولسون
ائل لرده اولان حال لار، حالت لره عشق اولسون
بایراق کیمی
اوچماقدا، اسمک ده توررم لر
موشک کیمی
سرعت لی ، قیمت لره عشق اولسون
یئتمیش
یاشاییب عمه، آشمیش خالا سکسن دن
قوی مارچا – ماچ اؤپسونلر، سنت لره عشق
اولسون
دوم – دوز ایکی یوزمین پول، بایراملیغینی
آلدین
ایندی باهالیق لاردا، سرعت لره عشق اولسون
آتلا اودون اوستوندن، قوی یانسا قیچین ، یانسین
بیر عومر یانیب قالمیش، عادت لره عشق اولسون
بیر ایل یئمه دین ییغدین، دؤرد – بئش تومن
آرتیردین
بونجا ییغیلان نیسگیل، حسرت لره عشق اولسون
وئر میوه آل، هم آجیل، بول شیرنی ده ائت حاضر
انصافلی قوناق لار وار، غارت لره عشق اولسون
بیر یول شاما گلله م من، شام دان سورا دا سن
گل
به به ! بو گؤروش لرله ، دعوت لره عشق اولسون
بایراملیق اوچوب گئتدی، آیلیق دا توکنمیشدیر
پول سوز – پارا سیز بیر آی، طاقت لره عشق
اولسون
هئی بیتکی دویونلر قیز، بلکه گله بیر ائلچی
سیزده ده علف - اوت دان، میننت لره عشق اولسون
بیر عیدده گئدیب مارسئی، وارنا، دوبئیی گزدی
دولموش چمدان لاردا، سووقت لره عشق اولسون
بیز ائوده قالیب چکسه ک، بیر بوللو ریاضت لر
درویش لیگه مین « یاهو »!خلوت لره عشق اولسون
« آرش » بو یئنی ایل ده، عرض ائیله ییری
تبریک
ائل لر!بئله شنلیک لر، عشرت لره عشق اولسون
دؤردونجی شعر : مجید صباغ ایرانی « یالقیز » دان
بایرام
گلدین نه اوچون دوباره بایرام
سالدین جانیما شراره بایرام
پولسوز پاراسیز خجالتم من
بیلمم نه آلیم نیگاره بایرام
او چونجی شعر : حمید آرش آزاد دان
بایرام دایی!
تئز گؤتور آینا- داراق، گؤستر هنر، بایرام دایی
گیزلی جه ائوده بزه ن بیر مختصر ، بایرام دایی
ارکک اولسان دا، قاشین آلتین گؤتور، ساپ سال اوزه
آزجا روژ،بیرده ریمئل چکسه ن ، یئته ر ، بایرام دایی
روحو شاد
ایکینجی شعر : حمید آرش آزاد دان
گینه بایرام گلیب ،گئتدی!
« الا ، یا ایهاالساقی،ادر کأسا و ناول » لر!
گینه بایرام گلیب گئتدی ، اورکده قالدی نیسگیل لر
بیرینجی شعر آذربایجانین آدلیم طنز یازاری؛معجز شبستری دن
سنی تاری بایرام خانیم راضی اولما من اوتانیم
بایرامدا یوخدور تومانیم گئت تبریزه ٬ گلمه بیزه
شعرلرین قالدیقین « یازی نین آردی » یندا گؤرون
یازینین آردی